3. Κώστας Βούλγαρης, '''Ενα βιβλίο ζητά ψήφο εμπιστοσύνης. Νεότερη ευρωπαϊκή λογοτεχνία, Ανθολόγιο μεταφράσεων, Β' Ενιαίου Λυκείου (επιλογής): Νάσος Βαγενάς, Τάκης Καγιαλής, Λάμπρος Πόλκας, Νίκος Ταραράς, Γιώργος Φράγκογλου (Οργανισμός Εκδόσεως Διδακτικών Βιβλίων)'', Ο Πολίτης 58 (Νοέμβριος 1998) 44-46.\n'Εχουμε μπροστά μας ένα βιβλίο προκλητικό για τα δεδομένα της μέσης εκπαίδευσης και μάλλον ασύμβατο με την εικόνα που έχει η υπόλοιπη κοινωνία για τα συμβαίνοντα εκεί. Πού βρίσκεται, όμως, η πρόκληση;\n'Οσοι δεν γνωρίζουν καθόλου τη σημερινή σχολική πραγματικότητα, ίσως να σταθούν για λίγο στο εξώφυλλο. 'Ενα σχολικό βιβλίο που θα προέτασσε τον πίνακα του Πάμπλο Πικάσο Στην ακρογιαλιά ήταν αδιανόητο πριν είκοσι χρόνια και σίγουρα θα ξεσήκωνε θύελλα αντιδράσεων απ' τους τοποτηρητές των "χρηστών ηθών". Τα χρόνια, όμως, πέρασαν και σήμερα οι πίνακες του ζωγράφου χρησιμοποιούνται ευρέως (μέχρι καταχρήσεως), καλύπτοντας ποικίλες ανάγκες της σχολικής ζωής, ακόμα και τρέχουσες διακοσμητικές. Κατά τον ίδιο τρόπο, είναι ανεκτό ένα σχολικό βιβλίο να τελειώνει με τις οδηγίες του Τριστάν Τζαρά για το Πως να φτιάχνετε ένα ντανταϊστικό ποίημα και, μάλιστα, καμιά ιδιαίτερη εντύπωση δεν προκαλείται. Βέβαια, όταν το ίδιο βιβλίο κατευοδώνει τον αναγνώστη - μαθητή με τους στίχους του Καβάφη\n'Ισως το φως θα 'ναι μια νέα τυραννία.\nΠοιος ξέρει τί καινούρια πράγματα θα δείξει.\nτότε, σίγουρα ενοχλούνται κάποιοι σημερινοί θεματοφύλακες και επίδοξοι σωτήρες των ευαίσθητων ψυχών της νεολαίας μας, αλλά εντός του σχολείου δεν πρόκειται και πάλι τίποτα να συμβεί. Η σχολική πραγματικότητα έχει αλλάξει λοιπόν τόσο, ώστε ούτε οι επιλογές του κυρίως σώματος του εν λόγω βιβλίου, η εικονογράφηση, ο Μαγιακόφσκι, ο Μπρέχτ (και ο ζητούμενος σχολιασμός του στίχου του "Καλά τους κάνουν: για του έθνους την ομόνοια!"), τα βιογραφικά του Βιγιόν, η παράθεση της ίδιας Στροφής (1, XII) του Μορεάς σε μετάφραση Εφταλιώτη, Μαλακάση και Καρυωτάκη και η συνακόλουθη ερώτηση αρκούν από μόνα τους για να διασαλεύσουν την εκπαιδευτική τάξη. 'Ολα αυτά απλώς δεν λειτουργούν, γιατί απορροφώνται από τους ρυθμούς και τις ανάγκες της καθημερινότητας, ατονούν μπροστά στο κυνήγι των μορίων, χάνονται μέσα στον ορυμαγδό των "πληροφοριών". 'Οταν όμως, επιπλέον, στην Εισαγωγή του βιβλίου δηλώνεται ευθαρσώς πως "η νεοελληνική λογοτεχνία ήταν πάντοτε ένας δέκτης των λογοτεχνιών κινημάτων της Ευρώπης, δεν υπήρξε ποτέ πομπός", τότε όντως εγγίζουμε τα όρια της πρόκλησης, αφού και ο πλέον απομακρυσμένος παρατηρητής των σχολικών πραγμάτων καταλαβαίνει ότι εδώ διακυβεύονται πράγματα σημαντικά. Αλλά και ένας εκπαιδευτικός, παρά την όση ρουτίνα και φθορά, με την πρώτη ματιά θα διαπιστώσει πως πρόκειται για ένα διαφορετικό βιβλίο, που βρίσκεται σε πλήρη αντίθεση με άλλα, πρόσφατα μάλιστα, τα οποία εκκινούν από τα προαιώνια κλέη, για να προβάλλουν και να διεκδικήσουν το μερίδιο της χώρας μας στη διαμόρφωση του σύγχρονου ευρωπαϊκού πολιτισμού, αφού εμείς δώσαμε τα φώτα και άρα δικαιούμαστε να αισθανόμαστε κληρονόμοι και να εγείρουμε αξιώσεις επί της νομής... Μα σε μια ενδεχόμενη δημόσια συζήτηση περί αυτών, η Νεότερη ευρωπαϊκή λογοτεχνία δεν θα έβρισκε συμμάχους ούτε ανάμεσα στους κατά παράδοση "προοδευτικούς", γιατί φροντίζει να διαχωριστεί, προκαταβολικά, και από ένα ακόμα μύθευμα, που έθρεψε τις γενεές πάσες των αριστερών, δηλαδή το μύθευμα της "καθυστέρησης", αφού: "Η προσεκτική εξέταση των δεδομένων δείχνει ότι τα ευρωπαϊκά λογοτεχνικά ρεύματα μπαίνουν στις ελληνικές περιοχές σε χρόνο φυσιολογικό, σε αρκετές περιπτώσεις μάλιστα ταχύτερα απ' ό,τι κανονικά να αναμενόταν".\n'Εχουμε λοιπόν να κάνουμε με ένα ενδιαφέρον διδακτικό βιβλίο, που οργανώνεται πέρα από τα εσκαμμένα και δεν διστάζει να κάνει και επιλογές που από πρώτη άποψη ξενίζουν, αφού τολμά να μην περιλάβει στην ανθολόγηση τον Ρεμπώ, τον Βερλαίν, τον Μαλλαρμέ ή τον Βαλερύ, την ίδια στιγμή που επιμένει όχι μόνο στον Μπωλνταίρ ή στον Σίλλερ, αλλά και στους παρνασσιστές, στον Λενάου, στον Ερεντιά, στην 'Αννα ντε Νοάιγ και στην Συμπόρσκα ή στον Μπρετόν και στον Τζαρά (όχι όμως στον Αραγκόν). Το βιβλίο προσπαθεί να καλύψει τις διδακτικές ανάγκες, συνυπολογίζοντας και τη σημερινή ελληνική εκδοτική πραγματικότητα, αποτελεί έναν χρήσιμο συνοπτικό οδηγό της νεότερης ευρωπαϊκής ποίησης και πεζογραφίας, χρήσιμο όχι μόνο για τους μαθητές της Β' Λυκείου που θα το επιλέξουν για μάθημά τους αλλά και για έναν μέσο αναγνώστη λογοτεχνίας. Με άλλα λόγια, το εν λόγω βιβλίο στέκεται με αξιώσεις στα ράφια των βιβλιοπωλείων, πράγμα εξαιρετικά σπάνιο για σχολικά βιβλία, μη εξαιρουμένων των πανεπιστημιακών. Η αφόρητη πίεση, που ασκείται από τον συνοπτικό χαρακτήρα του και τη διδακτική χρήση του, δεν αποστεώνει τη γλώσσα, οι αναγκαίες ισορροπίες δεν οδηγούν στην επιλογή της πλέον ουδέτερης, περιγραφής και άνευρης λέξης στα κρίσιμα σημεία, ή παράθεση σχολίων και στοιχείων, για κάθε ανθολογούμενο, δεν ενδίδει στη μιζέρια της διεκπεραίωσης, στη σύνδεση με τα καθ' ημάς τολμά να αφήσει έξω από την ανθολόγηση τον Κάλβο, τον Παλαμά και τον Ελύτη, προκρίνοντας την Μπαλλάντα στους άδοξους ποιητές των αιώνων του Καρυωτάκη, προφανώς λόγω του θέματός της, ενώ επανέρχεται με το Δικαίωσις του ίδιου ποιητή, βαίνοντας προς το συναρπαστικό κλείσιμο του βιβλίου.\nΜε όχημα τις κατά τεκμήριο καλύτερες μεταφράσεις που κατά καιρούς επιχειρήθηκαν από 'Ελληνες λογοτέχνες (σεβαστές και οι ιδιαίτερες προτιμήσεις των ανθολόγων, αφού μιλάμε για βιβλίο και όχι για κολάζ), φτιάχνεται ένα βιβλίο που ενσωματώνει σημερινές οπτικές και δεδομένα, φθάνοντας, όμως, κάποιες στιγμές σε ακρότητες, όπως είναι η κατάταξη του Νικόλα Κάλας στους φουτουριστές. Βεβαίως, η διατύπωση είναι προσεγμένη και ίσως η ένστασή μου να δείχνει υπερβολική ή σχολαστική, αλλά θεωρώ ιδιαίτερα σημαντική τη λειτουργία ενός διαγράμματος στην εικόνα που θα σχηματίσει ο αναγνώστης και ιδιαίτερα ένας δεκαπεντάχρονος μαθητής, γιατί αυτή η εικόνα εγγράφεται ισχυρά και τον ακολουθεί. Αυτή η "φουτουριστικοποίηση" του Κάλας παραπέμπει, αναπόφευκτα, στην πρόσφατη συζήτηση για τη σχέση των ημέτερων σουρεαλιστών ποιητών με το "φασιστικό ιδεώδες", όπου ο Κάλας δεν χωρούσε με κανένα τρόπο στο σχήμα που πρότεινε ο Τάκης Καγιαλής και, δυστυχώς, δεν μπορώ να εννοήσω άλλως πώς τη σχετική αναφορά παρά μόνο ως επιμονή, άκομψη και δογματική. Δεν θα πρότεινα την ανώδυνη οδό των "φουτουριστικών γυμνασμάτων" του Φώτου Γιοφύλλη, ούτε την απουσία κάθε αναφοράς των επιδράσεων του φουτουριστικού κινήματος στην ποίησή μας. Η διατύπωση "ο φουτουρισμός (...) θα βρεί αισθητότερη ανταπόκριση, κατά τη δεκαετία του 1930, σε ποιήματα του Νικόλαου Κάλα" θα ήταν σωστή και ανεκτή, αν ακολουθούσαν τα ονόματα των περισσότερων ποιητών της "γενιάς του 30"...\nΜια άλλη παρατήρηση αφορά την οργάνωση της ύλης του βιβλίου, όπου, αν και το τρίτο μέρος της Εισαγωγής επιγράφεται "Η ελληνική συμμετοχή στην ευρωπαϊκή λογοτεχνία", τα αντίστοιχα κείμενα εξωθούνται στο Παράρτημα, προσφέροντας εκ νέου έδαφος για τις γνωστές και ποικίλες απόψεις και μυθεύματα περί των σχέσεων της ημεδαπής με την εξ Εσπερίας λογοτεχνία, αντιφάσκοντας με την κύρια κατεύθυνση του βιβλίου. Και το πρόβλημα δεν αμβλύνεται, αλλά μάλλον επιτείνεται, από τη συμπερίληψη ενός μόνο ποιήματος, του ιταλικού σονέτου του Σολωμού Στο θάνατο του Φόσκολου, στο ανθολόγιο των Ευρωπαίων, κατ΄αντίστιξη με το Στη Ζάκυνθο του ίδιου του Φόσκολο, που εντάσσεται στο Παράρτημα.\nΜα ένα σχολικό ανάγνωσμα κρίνεται, πρώτ' απ' όλα, από τη χρησιμότητά του και την τύχη του στη σχολική πραγματικότητα. Το συγκεκριμένο, κατά τη γνώμη μου, συναντά ένα πρώτο βασικό εμπόδιο στη διδασκαλία του, γιατί βρίσκεται αρκετά πάνω από τον μέσο όρο των φιλολόγων της μέσης εκπαίδευσης, καθόσον στα φιλολογικά τμήματα των ελληνικών πανεπιστημίων δεν διδάσκεται ευρωπαϊκή λογοτεχνία... Το δεύτερο είναι η έκτασή του, αφού σε μια πραγματική ώρα διδασκαλίας θα πρέπει να περιληφθούν δυο συγγραφείς, με αποτέλεσμα ακόμα και ένας επαρκής φιλόλογος να δυσκολευτεί να ανταποκριθεί με τρόπο που να μην προδίδει τις επιδιώξεις του όλου εγχειρήματος. Αυτά, προφανώς, συνυπολόγισε και στάθμισε το καθ' ύλην αρμόδιο υπουργείο και, κατόπιν ωρίμων σκέψεων και αλλεπάλληλων συνεδριάσεων των υπηρεσιακών του συμβουλίων, απεφάσισε να δώσει εναλλακτικές λύσεις σε μαθητές και καθηγητές. 'Ετσι, η Νεότερη ευρωπαϊκή λογοτεχνία είναι μεν μάθημα επιλογής, αλλά βαθμολογούμενο, με πιθανές ολέθριες συνέπειες στη μοριοσυλλογή, ενώ, αντίθετα, η σπουδή στους ηλεκτρονικούς υπολογιστές, ελκυστικότερη ως μη βαθμολογούμενη και ευκολότερα διεκπεραιούμενη, προσφέρεται και αυτή ως μάθημα επιλογής, όθεν και αναδεικνύεται ως το πλέον δημοφιλές των επιλεγόμενων μαθημάτων. Αν, και παρ' όλ' αυτά, υπάρχουν και κάποιοι μαθητές που θα προτιμήσουν τη Νεότερη ευρωπαϊκή λογοτεχνία, θα πρέπει να εύχονται να μη φθάνουν, ανά λύκειο, τον μαγικό αριθμό 15 (επί συνόλου, συνήθως, εκατοντάδων), γιατί κάποιος φιλόλογος θα αναγκαστεί να συμπληρώσει τις απαιτούμενες από τον κανονισμό ώρες εβδομαδιαίας απασχόλησής του. Τυχεροί θα πρέπει να αισθάνονται όσοι μαθητές δεν συμπλήρωσαν αυθορμήτως τον απαιτούμενο για τη δημιουργία τμήματος αριθμό, παρά κατόπιν προτροπής και αόκνων προσπαθειών κάποιου φιλολόγου (υπάρχουν, ευτυχώς, αρκετοί και αρκετές ανά την επικράτεια), που θα αναλάβει και τη διδασκαλία...\nΔιλήμματα των ψηφοφόρων...\n1. Το εν λόγω μάθημα θα μπορούσε να αποτελεί μάθημα του βασικού κορμού, δηλαδή υποχρεωτικό και βαθμολογούμενο, ή μάθημα επιλογής. Αφού, από πολλές απόψεις, συνιστά μια παρέμβαση που προσπαθεί να υπερνικήσει τις παρούσες και κυρίαρχες αδράνειες (αποφεύγω τη λέξη "πολιτικό", γιατί θα αφορούσε μόνο τις προθέσεις των συγγραφέων του, ενώ θα ενσωμάτωνε τη φθορά και την αναξιοπιστία των εκάστοτε κυβερνητικών σχεδιασμών...), μπορούμε να πούμε ότι καλώς δεν εντάχθηκε στα υποχρεωτικά αλλά στα μαθήματα επιλογής.\n2. Από τη στιγμή, όμως, που εντάχθηκε στην κατηγορία της επιλογής αλλά ως βαθμολογούμενο, τα εν υπουργείω όργανα άρχισαν να ηχούν τους γνωστούς ήχους τους, αρχής γενομένης από το βασικότερο: προσδιορισμός της "διδακτέας" ύλης... Δηλαδή, υπάρχουν εν υπουργείω αρμοδιότεροι από τους συντάκτες του βιβλίου, ικανοί να κρίνουν τμήματά του ως περιττά, ενώ και στα κριθέντα ως απαραίτητα θα δώσουν λεπτομερείς οδηγίες διδασκαλίας (και μάθησης, φυσικά...).\n3. Αφού το μάθημα εξετάζεται, δεν θα μπορούσε να εξαιρεθεί από την τηλεοπτικό τρόπο εξέτασης (εύστοχη η παρατήρηση του Νάσου Βαγενά) που καθιέρωσε το σεβαστό υπουργείο, και ο οποίος τρόπος συνίσταται σε συμπλέγματα απαντήσεων του τύπου "σωστό - λάθος", δεόντως επιστημονικών και ακριβοδίκαιων, αφού συμμορφώνονται με τους νόμους των πιθανοτήτων... Υπάρχουν βέβαια και άλλα τηλεοπτικά παιχνίδια, όπως τα Απίθανα και όμως αληθινά, όπου ακολουθείται ή ίδια επιστημονική μέθοδος "σωστό - λάθος", βάσει της οποίας, για παράδειγμα, ο μαθητής καλείται να εξεταστεί επί της γνωστής παραλογής Του νεκρού αδερφού, που αρχίζει με τους στίχους "Μάνα με τους εννιά σου γιους και με τη μια σου κόρη..." απαντών (πάντα "σωστό - λάθος"), δια της συμπληρώσεως των αντίστοιχων τετραγωνιδίων, στις εξής φιλολογικές, άρα και παιδευτικές, ερωτήσεις:\nα) Ο Κωνσταντίνος έπεισε την οικογένειά του να παντρέψουν την Αρετή στα ξένα με το επιχείρημα ότι έτσι θα επεκταθούν οι εμπορικές επιχειρήσεις τους.\nβ) Η Αρετή δε συμμετέχει στο οικογενειακό συμβούλιο επειδή είναι μικρή στην ηλικία.\nγ) Η Αρετή χαίρεται που βλέπει ξαφνικά μπροστά της τον Κωνσταντή...\n4. Ο Νάσος Βαγενάς, σε μια ύστατη προσπάθεια διάσωσης του όλου εγχειρήματος, αλλά και του διασυρμού όλων των εμπλεκομένων (μαζί και των Ευρωπαίων ανθολογούμενων, μα και των ημέτερων μεταφραστών), κατέθεσε μια συμβιβαστική πρόταση (Το Βήμα, 18.10.1998) που συνίσταται στο να αφεθούν οι διδάσκοντες να επιλέξουν αυτοί και κατά περίπτωση τη διδακτέα ύλη (αποτρέποντας τον προκρούστειο ακρωτηριασμό), οι δε εξετάσεις να γίνουν τουλάχιστον επί αδίδακτου κειμένου, ώστε να αποφευχθούν τα λυσσαλέα λυσάρια και, εν συνόλω, η απονέκρωση του μαθήματος.\n5. Μια τελευταία πρόταση θα ήταν το μάθημα να παραμείνει μεν στα επιλογής, αλλά ως μη βαθμολογούμενο, διδασκόμενο σύμφωνα με τις δυνατότητες και τις προτιμήσεις καθηγητών και μαθητών, πρόταση που μάλλον θα σήμαινε την υποβάθμισή του για τους συντάκτες του βιβλίου, αν ερμηνεύω σωστά τα δημοσιευθέντα στον Τύπο κείμενά τους.\nΜετά το κλείσιμο της κάλπης...\nΚατά τη γνώμη μου, αυτή η τελευταία εκδοχή θα ήταν η πλέον σωστή αφού, στο σημείο που βρισκόμαστε (η μεταφρασμένη ξένη λογοτεχνία δεν διδάσκεται ακόμα ούτε στα πανεπιστημιακά τμήματα), η παρέμβαση που επιχειρείται από τους συντάκτες της Νεότερης ευρωπαϊκής λογοτεχνίας δεν μπορεί να αντιμετωπίσει συνολικά την παγιωμένη και πολλαπλώς αναπαραγόμενη κατάσταση στα λύκεια και, ουσιαστικά, να ακυρώσει το εξεταστικό μοντέλο του υπουργείου, στο οποίο η γενική ισχύς του αποτελεί δομικό στοιχείο του.\nΕπιπλέον, είναι λάθος ένα ιδιαίτερο φιλόδοξο αλλά και τόσο κρίσιμο εγχείρημα να εμπλακεί απ' την αρχή στις κατ' εξοχήν φθαρμένες, γραφειοκρατικές και πλέον προσφορές για δυσφημιστικές κορόνες και αδιέξοδες πολώσεις διαδικασίες του εκπαιδευτικού συστήματος, που είναι οι εξεταστικές. Η δυναμική του βιβλίου αφορά τους "ιδιόρρυθμους" εκείνους καθηγητές των λυκείων, κάποιους μαθητές, ελάχιστους "γονείς" και ακόμα όσους σκεπτόμενους πολιτικά και έχοντες τη συναίσθηση ότι τα προβλήματα της παιδείας θα πρέπει να αποτελούν πάντα αντικείμενο προβληματισμού, διαλόγου και παρεμβάσεων, πέρα, φευ, από τα συνήθη μισθολογικά και τα τρέχοντα διοικητικά.\nΜε άλλα λόγια η επιτυχία του βιβλίου θα απαιτούσε μια ευρεία κινητοποίηση ευαισθησιών, απόψεων, κρίσιμων ανθρώπων, θα απαιτούσε ένα είδος κινήματος, που μόνο η ισχύς του θα μπορούσε να αναδείξει και πιθανώς να τροποποιήσει και το εξεταστικό σύστημα, έτσι ώστε το κάθε μάθημα να διδάσκεται και να εξετάζεται με τρόπο συνάδοντα με το περιεχόμενό του και με βιβλία σαν το προκείμενο που μπορούν να γραφούν.\nΑπό ποιους, όμως; Γιατί προφανώς και τα όσα περί κινήματος εκστόμισα μόλις πριν σε καμία περίπτωση δεν αφορούν το συνδικαλισμό των εργαζομένων στη μέση εκπαίδευση, ούτε κάποιο ανάλογο "μέτωπο". Αν κάποιος έθετε στις ανά τη χώρα ΕΛΜΕ τέτοια ερωτήματα, θα ελάμβανε απαντήσεις του τύπου: να φτιαχτεί μια τριμελής επιτροπή, με έναν εκπρόσωπο της ΟΛΜΕ, έναν πανεπιστημιακό και έναν εκπρόσωπο του υπουργείου, η οποία...'Οχι, τα βιβλία δεν φτιάχνονται με αυτόν τον τρόπο και εν προκειμένω για τα της λογοτεχνίας δεν σημαίνει τίποτα η "αντιπροσωπευτικότητα" (στην καλύτερη περίπτωση θα είχαμε αντίστοιχα φαινόμενα με αυτά του κινηματογραφικού Φεστιβάλ Θεσσαλονίκης...), ούτε κατ' ανάγκην η πείρα, οι τίτλοι και οι επετηρίδες. Το συγκεκριμένο βιβλίο δείχνει πως χρειάζονται πρόσωπα υπαρκτά και σημαίνοντα στον αντίστοιχο χώρο, που να κατέχουν και την τέχνη της γραφής, όπως το δίδυμο των πανεπιστημιακών Νάσος Βαγενάς και Τάκης Καγιαλής, πρόσωπα που θα εγγράψουν και αυτό το βιβλίο στο έργο τους, που διακυβεύουν το κύρος τους, και όχι απλώς κάποιοι καθηγητές της μέσης ή της πανεπιστημιακής εκπαίδευσης, έστω και των καλύτερων προθέσεων, που δια της αναθέσεως θα συγγράψουν. Υπάρχουν, ακόμα, νεοελληνιστές, κριτικοί λογοτεχνίας, γνώστες και χειριστές της γλώσσας, δημοσιογράφοι αλλά και διορθωτές (γιατί τα σχολικά βιβλία βρίθουν λαθών), δόκιμοι μεταφραστές, τυπογράφοι και επιμελητές εκδόσεων (η ποιότητα έκδοσης των σχολικών βιβλίων είναι από μέτρια έως απαράδεκτη), ποιητές, πεζογράφοι, θεατρικοί συγγραφείς, δοκιμιογράφοι, όλοι αυτοί που συνιστούν τη λογοτεχνική "πιάτσα", δηλαδή το σημερινό λογοτεχνικό πρόσωπο της χώρας μας. Η διδασκαλία της λογοτεχνίας, σε όλες τις βαθμίδες της εκπαίδευσης, δεν μπορεί να γίνεται ερήμην τους, ερήμην του επιπέδου, των κριτηρίων, της αισθητικής και των κατευθύνσεων που διαμορφώνουν. Απαραίτητοι, και εκ των ων ουκ άνευ, φιλόλογοι σαν τον Λάμπρο Πόλκα, τον Νίκο Ταραρά και τον Γιώργο Φράγκογλου, που συμμετείχαν στη συντακτική ομάδα της Νεότερης ευρωπαϊκής λογοτεχνίας και "ανέλαβαν να γειώσουν το όλο εγχείρημα στο περιβάλλον της Μέσης Εκπαίδευσης".\n'Οχι, δεν προτείνω κάποιο νέο "κανόνα", αλλά νομίζω πως θα πρέπει να θεωρείται έωλο ένα σχολικό βιβλίο όταν τα ονόματα των συγγραφέων του δεν λένε απολύτως τίποτα στους έχοντες σχέση με τον αντίστοιχο χώρο. Η Νεότερη ευρωπαϊκή λογοτεχνία είναι μια πρόκληση, είναι εν ταυτώ ένα ερώτημα και ένα ανοιχτό ενδεχόμενο, που δεν απευθύνονται στην μακάρια "κοινή γνώμη", που θα ψήφιζε γενικώς "υπέρ του καλού" (βιβλίου), δεν επικαλείται δικολαβικά "το μέλλον των παιδιών μας", αλλά χρειάζεται ψήφο διαρκείας, εγκαλεί τον καθένα με βάση τη θέση, το ρόλο, τις απορρέουσες ευθύνες του και τις χρόνιες αδράνειές μας.


Νομισμα Futures Exchanges\nΥπαρχουν αρκετα μεγαλυτερα χρηματιστηρια νομισμα, που βρισκεται στο Σικαγο και τη Νεα Υορκη.\nΟ κορυφαιος ανταλλαγες ξενου μελλοντικης εκπληρωσης ειναι Chicago Mercantile Exchange (CME) και τη Νεα Υορκη Οργανισμος Εμποριου (NYBOT).\nΑυτες οι μεγαλυτερες ανταλλαγες δεσποζουν οι ΗΠΑ ξενου προθεσμιακη αγορα, και ειναι μεγαλοι παικτες διεθνως.\nΤα οφελη αυτα τα ιδρυματα εχουν διεθνως ειναι stabile περιβαλλον, η μακρα ιστορια στο χωρο των επιχειρησεων, και ανταγωνιστικες αμοιβες.\nΝομισμα Futures ανταλλαγες - Chicago Mercantile Exchange\nCME του ξενου προιοντα περιλαμβανουν FX μελλοντικης εκπληρωσης και προθεσμιακες στις επιλογες.\nΣημερα, η εταιρεια προσφερει σχεδον 24 ωρες την προσβαση στα ηλεκτρονικα προιοντα.\nCME τα προιοντα βοηθουν τις επιχειρησεις να μεταφερουν τους κινδυνους, επειδη προθεσμιακες αγορες προσελκυσει οσους επιθυμουν να περιορισουν τους κινδυνους, καθως και οσοι επιθυμουν να αναλαβουν επιπλεον κινδυνο να επωφεληθουμε απο τις ευκαιριες της αγορας.\nCME FX προσφερει προιοντα για τουλαχιστον τα ακολουθα νομισματα:\n* Δολλαριο Αυστραλιας\n* Ρεαλ Βραζιλιας\n* Δολλαριο Καναδα\n* Ιαπωνικο γιεν\n* Πεσο Μεξικου\n* Δολλαριο Νεας Ζηλανδιας\n* Νορβηγικες κορονες,\n* Ρωσικο Ρουβλι * Ραντ Νοτιας Αφρικης\n* Σουηδικη Κορωνα\n* Ελβετικο φραγκο\nΝομισμα Futures Exchanges - New York συμβουλιο του εμποριου\nΤο 1998, η ενωση των Καφες, Ζαχαρη & CocoaExchange, Inc (ΔΑΣΕ, η οποια ιδρυθηκε το 1882) και το NewYork Cotton Exchange (NYCE, που ιδρυθηκε το 1870) δημιουργησε το New York Οργανισμος Εμποριου (NYBOT).\nΗ NYBOT εχει τη σταθμη της τεχνης - το εμπορικο λογο στη Νεα Υορκη της οικονομικης περιοχης.\nΗ ανταλλαγη προσφερει ενα ευρυ φασμα προιοντων FX για πολλα νομισματα, συμπεριλαμβανομενων:\nNYBOT του παγκοσμιου νομισματος διασπαση ονομαζεται FINEX, και εμπορευεται μια ευρεια ποικιλια επιλογων νομισμα εκτος απο την προθεσμιακη FX.\nΗ ανταλλαγη αυτη εχει μια ιστορια που μια καινοτομο προσεγγιση στον ξενου προθεσμιακες αγορες, συμπεριλαμβανομενης της ανταλλαγης θα ειναι το πρωτο στο εμποριο ευρω μελλοντικης εκπληρωσης και επιλογων.\nΝομισμα απο την σελιδα για να Forex Futures Οδηγος ευρετηριο


H Eυρωπαϊκή Kεντρική Tράπεζα, ένας διαφορετικός «γύπας»\nRenaud Vivien και Olivier Bonfond\nΈνα δεύτερο χαρακτηριστικό στοιχείο της στρατηγικής του χρηματοδότη «γύπα» είναι πως αρνείται συστηματικά να λάβει μέρος στην αναδιάρθρωση χρεών. Αυτό ακριβώς συνέβη με την ΕΚΤ, η οποία απέκλεισε την περίπτωση συμμετοχής της στην αναδιάρθρωση του ελληνικού χρέους, το 2012. Άσκησε μάλιστα πίεση, προκειμένου να παρεμποδίσει τη μείωση του χρέους το 2010, παρόλο που το χρέος ήταν ήδη μη-βιώσιμο. Κατά τα λεγόμενα του τότε αντιπροσώπου της Ελλάδος στο ΔΝΤ, Παναγιώτη Ρουμελιώτη, ο οποίος κατέθεσε στο ελληνικό Κοινοβούλιο, ο τότε πρόεδρος της ΕΚΤ - ο Γάλλος Jean Claude Trichet - ήταν «από κείνους που έδωσαν μάχη ενάντια στην αναδιάρθρωση, εκφοβίζοντας την Ελλάδα με διακοπή χορήγησης ρευστότητας. Στην πραγματικότητα, ο κύριος Trichet μπλόφαρε προκειμένου να σώσει τις γαλλικές και γερμανικές τράπεζες»(4). Στόχος ήταν να δοθεί χρόνος στις τράπεζες αυτές, έτσι ώστε να μπορέσουν να αποζημιωθούν χάρη στο δάνειο της τρόικας, αλλά και να ξεφορτωθούν τους ελληνικούς τίτλους στην δευτερογενή αγορά, χάρη στο πρόγραμμα SMP. Ας θυμηθούμε πως το 2010, μόνο 7 τράπεζες - 3 γαλλικές και 4 γερμανικές - αποτελούσαν τους βασικούς δανειστές της Ελλάδας πριν την παρέμβαση της τρόικας, που αναβαπτίστηκε έκτοτε ως «Θεσμοί» και περικλείει το ΔΝΤ, την ΕΚΤ, την Κομισιόν και τον Ευρωπαϊκό Μηχανισμό Σταθερότητας.\nΗ έκθεση της επιτροπής μας, η οποία διενέργησε λογιστικό έλεγχο του χρέους, συμπέρανε ότι περισσότερο από το 80% των 240 δισ των δανείων που δόθηκαν από την Τρόικα το 2010 και 2012, επέστρεψαν απευθείας στην αποζημίωση μιας εικοσαριάς ιδιωτικών τραπεζών. Μάλιστα, μεγάλο μέρος αυτών των χρημάτων ούτε που έφτασε ποτέ στην Ελλάδα. Τα χρήματα κινήθηκαν μέσω ενός ειδικού λογαριασμού, ο οποίος δημιουργήθηκε από την ΕΚΤ. Επιτρέποντας στις τράπεζες να γλυτώσουν από την ανατίναξη της φούσκας του ιδιωτικού δανεισμού, τον οποίο οι ίδιες είχαν δημιουργήσει, η επιχείρηση διάσωσης των δανειστών του ιδιωτικού τομέα από δημόσιους οργανισμούς οδήγησε σε δημιουργία ενός παράνομου για τον λαό χρέους.\nΤρίτο κοινό σημείο με τον χρηματοδότη «γύπα»: η ΕΚΤ χρησιμοποίησε την αδυναμία του Κράτους οφειλέτη για να «διαπραγματευτεί» συμφωνίες με εμφανείς ανισορροπίες. Οι «Θεσμοί» επέβαλαν στην Ελλάδα μνημόνια, τα οποία παραβιάζουν τα δικαιώματα του ελληνικού λαού και επιβαρύνουν το χρέος. Ακόμα χειρότερα, το κάνανε έχοντας επίγνωση των παραπάνω. Σε απόρρητο εσωτερικό έγγραφο του τον Μάρτιο του 2010, το ΔΝΤ ανέφερε πως το μνημόνιο στο οποίο θα συμμετείχε, θα είχε δραματικές επιπτώσεις σε κοινωνικό επίπεδο και θα οδηγούσε σε περαιτέρω αύξηση του ελληνικού χρέους(5).\nΠέραν τούτου, οι συμφωνίες οι οποίες κλείστηκαν από το 2010 και μετά, περιέχουν καταχρηστικούς όρους οι οποίοι αποδεικνύουν πως η Ελλάδα αναγκάστηκε να παραχωρήσει σημαντικές πτυχές της εθνικής της κυριαρχίας. Το αγγλικό δίκαιο, το οποίο προστατεύει κατά κύριο λόγο τους δανειστές – και το οποίο επιλέγεται πάντα ως προνομιούχο δίκαιο από τους «γύπες» χρηματοδότες – είναι πλέον εφαρμόσιμο σε περίπτωση δικαστικής αγωγής της Ελλάδος. Με άλλα λόγια, η Ελλάδα παραιτείται από το όποιο μέσο υπεράσπισης της ενάντια στους δανειστές, οι οποίοι θα μπορούν στο εξής, όπως το συνηθίζουν οι χρηματοδότες «γύπες», να κατάσχουν οποιοδήποτε δημόσιο αγαθό, προκειμένου να αποπληρωθούν τα χρέη. Για να προστατεύσουν περαιτέρω τον εαυτό τους, οι δανειστές έφτασαν στο σημείο να εισάγουν στη συμφωνία έναν όρο που εγγυάται πως η Ελλάδα θα πρέπει να τηρήσει τις δεσμεύσεις της, ακόμα κι αν οι υπογραφείσες συμφωνίες αποδειχθούν παράνομες!\nΠράγματι πρόκειται εδώ για καθεστώς ανομίας. Τα μέτρα λιτότητας, τα οποία καταγράφονται στα μνημόνια, παραβιάζουν ευθέως μια σειρά διατάξεων του ελληνικού, του ευρωπαϊκού και του διεθνούς δικαίου. Οι παραβιάσεις αυτές ενοχοποιούν τους «Θεσμούς», μεταξύ άλλων, την ΕΚΤ, η οποία δρα καταστρατηγώντας τους κανονισμούς της Ευρωπαϊκής Ένωσης και το ίδιο το καταστατικό της. Για παράδειγμα, το πρόγραμμα SMP, εφόσον συμβαδίζει με τον προγραμματισμό μέτρων λιτότητας, οδηγεί σε παραβίαση του καταστατικού της ΕΚΤ, καταργώντας στην ουσία την ίδια την αρχή ανεξαρτησίας της, όπως εκείνη μνημονεύεται στο άρθρο 130 του Κανονισμού Λειτουργίας της ΕΕ.. Ασκώντας αυτόν τον πολιτικό εκβιασμό, η ΕΚΤ καταπατεί στην πραγματικότητα το ίδιο το καταστατικό της, διαφοροποιώντας σε αυτό τον εαυτό της από τον χρηματοδότη «γύπα», που μένει προσηλωμένος στο στόχο του: το κέρδος. Πρόσφατα, η ΕΚΤ διέπραξε κι άλλες καταχρήσεις εξουσίας, οδηγώντας σε ασφυξία ρευστότητας τις ελληνικές τράπεζες, με στόχο να λυγίσει η κυβέρνηση του ΣΥΡΙΖΑ. Ως κεντρική ευρωπαϊκή τράπεζα, ο ρόλος της είναι να είναι ο «δανειστής της τελευταίας ευκαιρίας», παρεμποδίζοντας την αστάθεια και τον τραπεζικό πανικό. Από την θέση της αυτή, ρόλος της ήταν να εξασφαλίσει την απαραίτητη ρευστότητα στους χρηματοπιστωτικούς οργανισμούς της Ελλάδος. Οι εν λόγω πράξεις και πιέσεις της αντιβαίνουν το καταστατικό της και ακυρώνουν πλήρως τις δεσμεύσεις της Ελλάδος απέναντί της.\n(1) Αντίστοιχα γενικός συν-γραμματέας του CADTM Βελγίου και οικονομολόγος στο CEPAG, και οι δυο τους μέλη της Επιτροπής Αλήθειας Δημόσιου Χρέους.\n(2) Διαβάστε το πόρισμα εδώ :http://cadtm.org/IMG/pdf/Raport_FR_23-07.pdf\n(3) Atkins R. (2012). ECB Moves to Help Fund Greece Bail-Out. Financial Times\n(4) PAUMARD Emilie, Κατάθεση του Παναγιώτη Ρουμελιώτη (15 Ιουνίου 2015), 17 Ιουνίου 2015,www.cadtm.org\n(5) Ποινικό μητρώο το οποίο μεταβιβάστηκε στο ελληνικό Κοινοβούλιο από τον εισαγγελέα που διερευνά οικονομικά εγκλήματα τα οποία σχετίζονται με τις δηλώσεις του πρώην εκπροσώπου της Ελλάδος στο Δ.Ν.Τ.: http://gesd.free.fr/imfinter2010.pdf\nΜετάφραση: Ελένη Πανούση - Μωϋσής Λίτσης


Καλκαβούρας σε Κόλλια: «Εξαπτέρυγο δεν ήμουν και δεν είμαι κανενός δημάρχου» | Εφημερίδα ΘΑΡΡΟΣ\nΚαλκαβούρας σε Κόλλια: «Εξαπτέρυγο δεν ήμουν και δεν είμαι κανενός δημάρχου»\nΠρώτη Δημοσίευση: 07/10/2017 12:53 - Τελευταία Ενημέρωση: 07/10/2017 12:53\n«Εξαπτέρυγο δεν ήμουν και δεν είμαι κανενός δημάρχου», επισημαίνει προς τον πρώην δήμαρχο Τριφυλίας, Κώστα Κόλλια, ο πρόεδρος του Δημοτικού Συμβουλίου, Γιάννης Καλκαβούρας, σε κείμενο που φέρει τον τίτλο «Η απάντησή μου», με αφορμή όσα δήλωσε ο πρώην δήμαρχος στη συνέντευξη Τύπου που παραχώρησε για επιστολή του κ. Καλκαβούρα σχετικά με το νερό των Γαργαλιάνων.\nΗ απάντηση του κ. Καλκαβούρα έχει ως εξής:\n«Σε προηγούμενη επιστολή μου, απευθυνόμενος στους συμπολίτες μου στους Γαργαλιάνους, έθιξα το πρόβλημα της ύδρευσης διαχρονικά και τόνισα ότι η δεξαμενή των Γαργαλιάνων έχει να εμπλουτισθεί με νερό από την εποχή του δημάρχου κ. Κατρίτση. Για δε την προηγούμενη Δημοτική Αρχή έγραψα επί λέξη, “… ότι δεν έκανε καμία ενέργεια στην κατεύθυνση εμπλουτισμού του νερού για την πόλη μας”. Αυτό ενόχλησε τον πρώην δήμαρχο Τριφυλίας. Δεν αναφέρθηκα σε κάτι άλλο παρά μόνο στην ποσότητα του νερού και στον αγωγό ύδρευσης από το Αλικοντούζι. Όλοι γνωρίζουμε ότι οι βλάβες που γίνονταν, ή που γίνονται τώρα, τα ίδια άτομα τις αποκαθιστούσαν και επί της προηγούμενης Δημοτικής Αρχής και τώρα. Και μη σκεφθεί κάποιος ότι τότε έτρεχαν και αμέσως επισκεύαζαν, ενώ τώρα δεν ενδιαφέρονται και δεν αποκαθιστούν άμεσα την όποια βλάβη. Άρα, ο προηγούμενος δήμαρχος, ή δεν κατανοεί τι διαβάζει και σε ποιο σημείο επικέντρωσα την κριτική μου ή εσκεμμένα παραπληροφορεί. Το να απομονώνει λέξεις και να δίνει δικές του ερμηνείες, είναι ολοφάνερο ότι στερείται επιχειρημάτων και θέλει στην ύδρευση να παρουσιάσει σαν μεγάλο έργο της δημαρχίας του την υποχρέωση να αποκαθιστά τις όποιες βλάβες. Για το πρόβλημα, όμως, που χρόνια βιώνουμε στους Γαργαλιάνους, καμία απάντηση, το προσπερνά, γιατί μάλλον δεν τον ενδιαφέρει. Ρωτώ, λοιπόν, και πάλι. Χρειαζόμαστε ή όχι περισσότερη ποσότητα νερού; Ενημερώνω, λοιπόν, ότι οι Γαργαλιάνοι κατά τους καλοκαιρινούς μήνες που ο πληθυσμός σχεδόν διπλασιάζεται και οι ανάγκες σε νερό είναι πιο πολλές, χρειαζόμαστε περίπου 2.700 κ. μ. νερού, το 24ωρο. Στη δεξαμενή εισέρχονται περίπου 1.500 κυβικά, χωρίς να υπολογίσουμε το νερό από το Αλικοντούζι. Όταν το Αλικοντούζι θα μας έφερνε τα υπόλοιπα κυβικά, δε θα είχαμε πρόβλημα. Όλοι γνωρίζουμε ότι αυτό δε γίνεται και από εκεί αρχίζουν τα προβλήματα. Όλοι οι δήμαρχοι μετά από τον κ. Κατρίτση και ο κ. Μπουντάς και ο κ. Καλοφωλιάς, οι οποίοι γνώριζαν το πρόβλημα, προσπάθησαν με γεωτρήσεις να δώσουν λύση, χωρίς επιτυχία. Όμως προσπάθησαν, και όλοι γνωρίζουν τις ενέργειες που έγιναν. Τι έκανε η προηγούμενη Δημοτική Αρχή για να αυξήσουμε την ποσότητα του νερού στην πόλη μας; Ποιες μελέτες ετοίμασε για την αντικατάσταση του αγωγού; Την απάντηση γνωρίζουν οι συνδημότες μου, γιατί όλοι βιώνουμε την έλλειψη του νερού, καμία ενέργεια. Δεν τη γνωρίζει ο πρώην δήμαρχος, ο οποίος δεν απάντησε επί της ουσίας του προβλήματος και, μάλιστα, έκανε το λάθος να κάνει και χαρακτηρισμούς, δείχνοντας τη μικροψυχία του, σε ανθρώπους που τον βοήθησαν. Όταν χαρακτηρίζεις κάποιον, όλοι καταλαβαίνουν ότι σ’ έχει ενοχλήσει με όσα αναφέρει και ότι δεν μπορείς με επιχειρήματα να τα αντικρούσεις, γι’ αυτό και καταφεύγεις σε συκοφαντίες και υβριστικούς χαρακτηρισμούς. Ήταν δική μου επιλογή να ασχοληθώ με την αυτοδιοίκηση και τον τόπο μου, και βεβαίως δεν το έχω μετανιώσει. Είμαι περήφανος που οι συμπατριώτες μου με τιμούν με την ψήφο τους, σε όλη τη διάρκεια της αυτοδιοικητικής μου πορείας. Έχουν σταθεί δίπλα μου στις όποιες επιλογές έχω κάνει, και με έχουν στηρίξει. Η πορεία μου, στη Νομαρχιακή Αυτοδιοίκηση και στο Δήμο, έχει ως μόνο μελανό σημείο αναφοράς την απλόχερη στήριξη που έδειξα σε εσάς, για να εκλεγείτε δήμαρχος, αμέσως μόλις έγινε γνωστή η υποψηφιότητά σας. Εσείς, τέως δήμαρχε Τριφυλίας, που στις προηγούμενες εκλογές σάς καταψήφισαν οι συμπατριώτες σας, στα Φιλιατρά, και ο συνδυασμός μας καταποντίσθηκε, αναρωτιέμαι, μήπως οι δημότες των Φιλιατρών σάς γνώριζαν πιο καλά από εμάς; Από το αποτέλεσμα φαίνεται ότι πράγματι σας γνώριζαν καλά, σε όλους εμάς πέρασε κάποιος χρόνος για να σας μάθουμε. Είναι το πιο εύκολο σε μένα ν’ αρχίσω ν’ απαριθμώ και να υπενθυμίζω όχι εκφράσεις, αλλά γεγονότα που υπήρξαν κατά τη διάρκεια της προηγούμενης διακυβέρνησης του Δήμου, μ’ ένα δήμαρχο παρόντα- απόντα, με ένα δήμαρχο που περισσότερο χρόνο διέθετε σε άλλους χώρους και στο καφενείο, παρά στο Δημαρχείο. Δε θα το κάνω τώρα, αλλά αν χρειασθεί εδώ είμαστε.\nΘα υπενθυμίσω, όμως, στον τέως δήμαρχο, ας θυμηθεί πώς χαρακτήριζε τους συνεργάτες του, για τους οποίους στη συνέντευξή του άλλα είπε. Λειτουργούσε με την τακτική του “διαίρει και βασίλευε” και ό,τι προκύψει. Στη συνέντευξή σας λέτε ότι είχατε καλές σχέσεις με τους προηγούμενους δημάρχους. Σας θυμίζω, όμως, πώς γίνεται, συγκεκριμένος πρώην δήμαρχος, να συναντάται με δημοτικούς συμβούλους δημόσια, με σκοπό την εύρεση κατάλληλου υποψηφίου δημάρχου για το Δήμο Τριφυλίας, πριν τελειώσει η δική σας θητεία; Μιλήσατε, κε πρώην δήμαρχε, για εξαπτέρυγα. Όσο με αφορά, εξαπτέρυγο δεν ήμουν και δεν είμαι κανενός δημάρχου, παρά μόνο των συμπολιτών μου και αυτό που αναφέρετε είναι ύβρεις και προς αυτούς. Είμαι ελεύθερος άνθρωπος και όλοι οι δημότες γνωρίζουν την πορεία μου, χωρίς δεσμεύσεις, χωρίς εξαρτήσεις, με γνώμη και άποψη, πολλές φορές δε, και με σκληρές αντιπαραθέσεις και συγκρούσεις.\nΑυτό, βέβαια, για σας είναι γκρίνια, μα για μένα είναι αγάπη και ενδιαφέρον για τον τόπο μου και τους συνδημότες μου. Εγώ ποτέ δεν έκρυψα τις όποιες διαφωνίες είχα μαζί σας και είναι μοναδική περίπτωση, ίσως, δημοτικού συμβούλου, να μου προτείνονται θέσεις ευθύνης, όταν τελείωσε η πρώτη διετία, τις οποίες αρνήθηκα, στη συνέχεια διαχώρισα τη θέση μου στο Δημοτικό Συμβούλιο από εσάς και έγινα ανεξάρτητος δημοτικός σύμβουλος. Φαίνεται ότι αυτό σας πείραξε, δεν το έχετε ξεπεράσει, και νομίζετε ότι με χαρακτηρισμούς θα με μειώσετε. Σας επιστρέφω τους χαρακτηρισμούς, πρώην δήμαρχε Τριφυλίας.\nΣτην εκπαιδευτική μου σταδιοδρομία ως καθηγητής, διευθυντής και προϊστάμενος, κανείς δε με χαρακτήρισε όπως εσείς. Αντίθετα, η προσφορά μου αναγνωρίζεται από συναδέλφους, μαθητές και από γονείς.\nΤέλος, το ήθος μου, η προσωπικότητά μου και η οικογενειακή μου αγωγή δε μου επιτρέπουν να απαντήσω με το δικό σας λεξιλόγιο».


Γυναικολόγοι - Μαιευτήρες για Εμμηνόπαυση στον νομό Πιερίας . Σύγκρινε Κόστος & Τιμές!\nΓιατρός για Εμμηνόπαυση στον νομό Πιερίας


Τελειοποιήσατε την αναζήτηση ανά: Αποθηκάριος (αναίρεση)\nΖητείται Αποθηκάριος σε εταιρεία εμπορίας Α' Υλών Ζαχαροπλαστικής με έδρα στην Πυλαία Θεσσαλονίκης.\nΕμφάνιση όλων των θέσεις εργασίας: CREME FRESH - Θεσσαλονίκη θέσεων εργασίας\nΗ AirCanteen, εταιρία εστίασης που εκμεταλλεύεται χώρους υγειονομικού ενδιαφέροντος σε αεροδρόμια και άλλες κλειστές αγορές, αναζητά Αποθηκάριους για τα…\nΕμφάνιση όλων των θέσεις εργασίας: AIR CANTEEN ΑΕ - Θεσσαλονίκη θέσεων εργασίας\nΖητείται Αποθηκάριος σε εργοστάσιο παραγωγής τροφίμων στην Θεσσαλονίκη .\nΚαθήκοντα: Παραλαβή, έλεγχος, ταξινόμηση και οργάνωση α' υλών και ετοίμων προϊόντων…\nΕμφάνιση όλων των θέσεις εργασίας: ΠΑΡΑΔΟΣΙΑΚΟ ΚΟΥΛΟΥΡΙ ΘΕΣΣΑΛΟΝΙΚΗΣ - Θεσσαλονίκη θέσεων εργασίας\nΕΜΠΟΡΙΚΗ ΕΤΑΙΡΕΙΑ ΕΠΙΠΛΩΝ\nΕμπορική εταιρεία επίπλου στη Θεσσαλονίκη ζητά να προσλάβει Αποθηκάριο για εργασία πλήρους απασχόλησης .\nΠαρακαλούνται οι ενδιαφερόμενοι να επικοινωνούν στο…\nΕμφάνιση όλων των θέσεις εργασίας: ΕΜΠΟΡΙΚΗ ΕΤΑΙΡΕΙΑ ΕΠΙΠΛΩΝ - Θεσσαλονίκη θέσεων εργασίας\nΗ Eurocatering A.E. είναι ελληνική βιομηχανία τροφίμων, με ηγετική θέση στην αγορά.\nΗ δραστηριότητά μας, εκτός από τη διαλογή, την τυποποίηση και τη διάθεση…\nΜε γνώσεις καταχωρήσεων παραστατικών αγορών σε ξενοδοχειακή.\nΜονάδα στην περιοχή των N. Επιβατών στη Θεσσαλονίκη.\nΗ Data Media – Καϊσίδης Ντέμης & ΣΙΑ Ε.Ε. δραστηριοποιείται στην ελληνική αγορά από το 2001, εξειδικεύεται στο χονδρικό εμπόριο, κατέχει κορυφαία θέση ανάμεσα…\nΕμφάνιση όλων των θέσεις εργασίας: DATA MEDIA - Θεσσαλονίκη θέσεων εργασίας\nΗ κορυφαία εταιρία στην αμαξοποίηση αυτοκινήτων.\nΖητά για το εργοστάσιο της Σίνδου.\nΕργασία τουλάχιστον τριών χρόνων σε ανάλογη θέση.\nΕμφάνιση όλων των θέσεις εργασίας: STATHIS - Θεσσαλονίκη θέσεων εργασίας\nΕταιρεία Λιανικής πώλησης παραφαρμακευτικών προϊόντων με ηλεκτρονικό κατάστημα αναζητά υπάλληλο (κατά προτίμηση άντρα).\nΕμφάνιση όλων των θέσεις εργασίας: MednCare - Θεσσαλονίκη θέσεων εργασίας


Κόσμος & Πολιτισμός: Ναός του Πανάγιου Τάφου\nΟ Ναός Πανάγιου Τάφου συγκαταλέγεται μεταξύ των σημαντικότερων μνημείων και τόπους λατρείας της χριστιανικής πίστης. Βρίσκεται στο κέντρο της παλιάς πόλης της Ιερουσαλήμ και είναι χτισμένος στην περιοχή του λόφου του Γολγοθά όπου σύμφωνα με τις γραφές έγινε η σταύρωση, η ταφή και η ανάσταση του Χριστού.\nΕδώ και 2.000 χρόνια...\nαποτελεί σημείο αναφοράς για την χριστιανοσύνη και κάθε χρόνο δέχεται χιλιάδες προσκυνητές που με ευλάβεια προσκυνούν το κουβούκλιο του Πανάγιου Τάφου. Ιδιαίτερα την περίοδο του Πάσχα πολλοί είναι αυτοί που κατακλύζουν το Ναό με σκοπό να παρακολουθήσουν από κοντά την θαυματουργική τελετουργία της Αφής του Αγίου Φωτός.\nΑπό αρχιτεκτονικής άποψης το μνημείο δεν παρουσιάζει συνοχή καθώς είναι ένα σύμπλεγμα ναών και ιερών και παρεκκλησιών που συμπεριλαμβάνονται στον κύριο Ναό. Ο πρώτος ναός ανεγέρθηκε μεταξύ 326π.Χ. και 335π.Χ από τον Μέγα Κωνσταντίνο και την μητέρα του την Αγία Ελένη υπό την καθοδήγηση του αρχιτέκτονα Ζηνόβιου. Πάνω στον Τάφο οικοδομήθηκε το κυκλικό οικοδόμημα της Ροτόντας το οποίο επικοινωνούσε με την τεράστια Βασιλική όπου υπήρχε η κρύπτη που βρέθηκε ο Τίμιος Σταυρός.\nΜέσα στους αιώνες που ακολούθησαν ο Ναός υπέστη διαδοχικές καταστροφές και ανοικοδομήθηκε από τους εκάστοτε Βυζαντινούς Αυτοκράτορες και χριστιανούς ηγεμόνες. Δικαίωμα προσκυνήματος και λειτουργίας στο ναό έχουν όλα τα χριστιανικά δόγματα, θεωρητικά όμως τα πρωτεία ανήκουν στους ελληνοορθόδοξους μοναχούς.


Ο αθλητικός διευθυντής της Ραπίντ Βιέννης Ζόραν Μπάρισιτς, εξήγησε πως η επιθυμία του Τόμας Μουργκ για να συνεχίσει την καριέρα του στον ΠΑΟΚ έγινε πραγματικότητα και πως δύσκολα θα μπορούσαν να του βάλουν εμπόδια.\nΜιλώντας σε τηλεοπτική εκπομπή, στάθηκε στην απόφαση του 25χρονου να έρθει στον Δικέφαλο, τονίζοντας ότι ήταν προσωπική επιλογή του παίκτη να αποχωρήσει. «Ο Τόμας Μουργκ ήθελε πραγματικά να μας αφήσει και να κάνει το μεγάλο βήμα για το εξωτερικό», είπε αρχικά ο Μπάρισιτς και στην συνέχεια πρόσθεσε: «Η μεταγραφή του δεν έχει τελειώσει ακόμα». Παράλληλα, υποστήριξε πως η πώληση του ποδοσφαιριστή δεν έχει να κάνει με την οικονομική τόνωση της Ραπίντ αλλά με την ρητή επιθυμία του παίκτη να πάει στον ΠΑΟΚ\nΕκανε λόγο και για το ρόλο του Σβαμπ, ενώ επιβεβαίωσε τα όσα αποκάλυψε το metrosport.gr για την επιλογή του Σάουμπ:\n«Ο Σβαμπ είπε στον Γερμανό αθλητικό διευθυντή του ΠΑΟΚ, Όλαφ Ρέμπε, μόνο καλά πράγματα για τον Μουργκ. Αρα οφείλει την πρώτη του παρουσία στο εξωτερικό σε έναν άλλο πρώην συμπαίκτη του, τον Σβαμπ. Ο Ρέμπε βέβαια ήταν σε επαφή με άλλον παίκτη, τον Λούις Σάουμπ για εβδομάδες και όλα εξαρτώνταν από την αποχώρηση του αρχηγού, του Δημήτρου Πέλκα. Αυτή ήρθε μετά την αποτυχία στο πλέι-οφ του Champions League με την Κράσνονταρ. Αλλά ο Σάουμπ δεν μπορούσε να περιμένει μέχρι το τέλος της μεταγραφικής περιόδου και μετακόμισε στην Ελβετία για τη Λουκέρνη.\n«Ο Μουργκ περίμενε υπομονετικά μέχρι την τελευταία ημέρα και μετά τη μετακόμιση του Πέλκα στην Κωνσταντινούπολη, κάθισε στο αεροπλάνο για τη Θεσσαλονίκη τη Δευτέρα το μεσημέρι. Το συμβόλαιό του με τη Ραπίντ λήγει το 2022, επομένως, η Ραπίντ θα έχει σημαντικό κέρδος από τη μεταγραφή».


Πυροτεχνήματα και κατοικίδια - CozyVibe\nHome / Family / Πυροτεχνήματα και κατοικίδια\nΣε όλο τον πλανήτη η αλλαγή του χρόνου συνοδεύεται από πλήθος πυροτεχνημάτων. Πώς, όμως, επηρεάζει αυτό το έθιμο τους τετράποδους φίλους μας;\nΈφτασαν επιτέλους οι τελευταίες ημέρες του 2020… Μιας χρονιάς που η συντριπτική πλειοψηφία του πλανήτη θα ήθελε όχι μόνο να ξεχάσει, αλλά να διαγράψει τελείως από την ιστορία και τη μνήμη της. Οι λόγοι προφανείς και σίγουρα δεν θα τους αναλύσουμε εδώ…\nΗ μετάβαση στο πολυαναμενόμενο και φορτωμένο με ελπίδα για κάτι καλύτερο 2021 συνοδεύεται από κάποιους παραδοσιακούς εορτασμούς.\nΠέρα από τη διακόσμηση των σπιτιών μας και των πόλεων/χωριών που ζει ο καθένας μας, η στιγμή της αλλαγής του χρόνου είναι κάτι που, αν μη τι άλλο, πρέπει να εορταστεί.\nΚαι μπορεί φέτος, οι συνθήκες να μην μας επιτρέπουν να γιορτάσουμε όπως θα θέλαμε, εντούτοις οι τοπικοί φορείς, αλλά και κάποιοι ιδιώτες, θα φροντίσουν και φέτος να σηματοδοτήσουν την αλλαγή του χρόνου με κρότο -κυριολεκτικά και μεταφορικά.\nΈνα έθιμο που προσωπικά ποτέ δεν κατάλαβα, αλλά ξέρω πως για πολλούς ανθρώπους είναι συνώνυμο της χαράς και της γιορτής. Όπως καταλάβατε, αναφέρομαι στα βεγγαλικά και τα πυροτεχνήματα.\nΑπ’ άκρη σ’ άκρη της χώρας (αλλά και του πλανήτη) η αλλαγή του χρόνου συνοδεύεται από πλήθος πυροτεχνημάτων, που σκοπό έχουν να φωτίσουν ουρανό και ψυχές.\nΠώς, όμως, επηρεάζει αυτό το έθιμο τους τετράποδους φίλους μας;\nΣίγουρα, όχι καλά. Τα κατοικίδια ανέχονται έντονους και απότομους θορύβους σε κάποιες σπάνιες περιπτώσεις (όπως π.χ. τα εκπαιδευμένα κυνηγετικά σκυλιά). Τα περισσότερα, όμως, δεν περνάνε καλά, για να το διατυπώσουμε απλά και λαϊκά.\nΕίναι συχνές οι περιπτώσεις σκυλιών που εξαφανίστηκαν από τα σπίτια τους τρομαγμένα, που κρύφτηκαν όπου μπορούσαν, πιστεύοντας πως θα βρουν καταφύγιο.\nΔυστυχώς, δεν είναι σπάνιες οι περιπτώσεις ζώων που έχασαν τη ζωή τους από τον τρόμο που ένιωσαν από τον καταιγισμό των βεγγαλικών στην αλλαγή του χρόνου.\nΤι μπορούμε να κάνουμε για να τα προστατεύσουμε από αυτήν την κατάσταση;\nΤο ιδανικό θα ήταν να ζούμε σε περιοχή που δεν ακολουθείται το έθιμο των πυροτεχνημάτων. Επειδή, όμως, κάτι τέτοιο -ειδικά στα αστικά κέντρα- είναι σχεδόν απίθανο, μπορούμε να κάνουμε κάποιες κινήσεις που θα κάνουν την παραμονή της Πρωτοχρονιάς ήρεμη, τόσο για εκείνα, όσο και για εμάς.\nΑρχικά, ποτέ μα ποτέ δεν αφήνουμε τον σκύλο μας στην αυλή μόνο του και δεμένο. Ούτως ή άλλως αυτό απαγορεύεται αυστηρά από τον νόμο, αλλά επειδή συνεχίζει να γίνεται, παρά το παράνομο του θέματος, τουλάχιστον το βράδυ της αλλαγής του χρόνου (αλλά και της Ανάστασης, το Πάσχα) δεν αφήνουμε τον σκύλο μας μόνο του στην αυλή, πόσω δε μάλλον δεμένο.\nΟι μέρες αυτές είναι οικογενειακές, ο σκύλος μας είναι μέλος της οικογένειάς μας, οπότε ας του ανοίξουμε την πόρτα του σπιτιού μας, ώστε να κάνει μαζί μας ρεβεγιόν.\nΓια το δέσιμο με λουρί οι λόγοι είναι προφανείς. Για το να είναι μόνος του στην αυλή, είναι πολλές οι περιπτώσεις που η αδρεναλίνη του τρόμου έχει οδηγήσει σκύλους να ξεπερνάνε οποιαδήποτε περίφραξη στην προσπάθειά τους να “γλιτώσουν”.\nΓια τους σκύλους που έχουν την τύχη να διαβιούν εντός οικίας, τα πράγματα είναι πιο απλά.\nΗ συντροφιά των ανθρώπων τους, ένα χάδι, χαλαρές κι απλές κινήσεις, έλλειψη έντασης είναι αυτά που πρέπει να περιγράφουν τη ζωή του σκύλου μας, τόσο καθημερινά, αλλά ειδικά σε μέρες μεγάλης έντασης και stress, όπως η αλλαγή του χρόνου.


Ε.ΠΑ.Μ. – Ο περιβαλλοντολόγος Γ.Κουμπαρέλος στο TRT – 29 Σεπτ 2017 | Ε.ΠΑ.Μ. Φθιώτιδας\nΕ.ΠΑ.Μ. – Ο περιβαλλοντολόγος Γ.Κουμπαρέλος στο TRT – 29 Σεπτ 2017\n30 Σεπ. 2017 εκτύπωση pdf email\nΟ Γιώργος Κουμπαρέλος, περιβαλλοντολόγος, μέλος και εκπρόσωπος τύπου του Ε.ΠΑ.Μ. Μαγνησίας, φιλοξενήθηκε την Παρασκευή 29 Σεπτεμβρίου 2017 στην εκπομπή του TRT «Κεντρική Ελλάδα Καλησπέρα», με αφορμή την εκδήλωση που διοργανώνει το Ε.ΠΑ.Μ. με θέμα «Πλειστηριασμοί… ένα μείζον κοινωνικό, οικονομικό και ηθικό ζήτημα» που θα πραγματοποιηθεί στο Επιμελητήριο Μαγνησίας, στον Βόλο, την Δευτέρα 2 Οκτωβρίου 2017, στος 6:30 το απόγευμα.\nΚατηγορίες: Εκπομπές, Οπτικοακουστικό Υλικό Ετικέτες: Γιώργος Κουμπαρέλος Γράψτε σχόλιο\n« Ε.ΠΑ.Μ. – Ο Δ. Καζάκης στο Ράδιο…\nΕ.ΠΑ.Μ. – Ο Δ.Καζάκης στον Maximum… »


Δελτίο των 11: Το ΠΑΣΟΚ ποτέ δεν πεθαίνει.\nTo Παλιό ΠΑΣΟΚ με αμερικανική υποτροφία, (Τζουμάκας), και το νέο ΝΑΤΟΠΑΣΟΚ, (Αλιέκσις ), βρέθηκαν σύσσωμα στο σπίτι του, (καρκινοπαθούς;) Αντώνη Λιβάνη, με την ευκαιρία της γιορτής του.\nΤο ΠΑΣΟΚ ποτέ δεν πεθαίνει. Ενίοτε, αλλάζει ΑΦΜ και ...εμπορικό σήμα\n. Το Αβάπτιστο , ο Τζέφρυ ,με συνέντευξή του στην «Εφημερίδα των Συντακτών» μίλησε θετικά για τη προδοτική συμφωνία των Ψαράδων. Ο έτερος αδελφός, ο εξυπνότερος και χρηματιστής, είπε πάντως ότι διαφωνεί.\nΚαι με τους μεν και με τους δεν τα παιδιά της Μαργαρίτας.\nΚυρ Απρ 21, 09:23:00 π.μ.


9 λόγοι που ο καφές κάνει καλό στην υγεία μας – Dietzone Διαιτολογικό Γραφείο Κολωνάκι Αθήνα\nΕίτε πρόκειται για μια κούπα καφέ στο δρόμο για τη δουλειά μας ή για ένα καφέ χαλαρώνοντας με φίλους, είναι δύσκολο να φανταστούμε μια μέρα χωρίς αυτόν. Η καφεΐνη μας τονώνει, δίνοντας μας ενέργεια αλλά μας φτιάχνει και την διάθεση. Όσοι πίνουμε καφέ σίγουρα δεν σκεφτόμαστε αν μας κάνει καλό ή όχι. Ας δούμε τι ισχύει..\nΤα καλά νέα: Το οφέλη του καφέ είναι ισχυρότερά από ποτέ. Αρκετές μελέτες δείχνουν ότι θα μπορούσαμε να πάρουμε περισσότερα από το αγαπημένο σας πρώτο ρόφημα από ό, τι νομίζαμε: Ο καφές είναι γεμάτος από ουσίες που μπορεί να βοηθήσουν στην προστασία από διάφορες χρόνιες παθήσεις. Αν και η καφεΐνη είναι το πρώτο πράγμα που μας έρχεται στο μυαλό όταν σκεφτόμαστε τον καφέ, το συγκεκριμένο ρόφημα περιέχει επίσης αντιοξειδωτικά και άλλες δραστικές ουσίες που μπορούν να μειώσουν την φλεγμονή των κυττάρων και το οξειδωτικό στρες.\nΠοια είναι τα κυριότερα οφέλη για την υγεία μας από την κατανάλωση καφέ;\nΣυνδέεται με την μακροζωία\nΠρόσφατες μελέτες διαπίστωσαν ότι όσοι κατανάλωναν καφέ ήταν λιγότερο πιθανό να πεθάνουν από μερικές από τις κύριες αιτίες θανάτου στις γυναίκες: όπως η στεφανιαία νόσος, το εγκεφαλικό επεισόδιο, ο διαβήτης και η νεφρική νόσος.\nΤο σώμα μας μπορεί να μεταβολίσει καλύτερα τη γλυκόζη.\nΑυτή είναι η θεωρία πίσω από μελέτες που διαπίστωσαν ότι τα άτομα που πίνουν περισσότερο καφέ είναι λιγότερο πιθανό να εμφανίσουν διαβήτη τύπου 2.\nΕίναι λιγότερο πιθανό να αναπτυχθεί καρδιακή ανεπάρκεια.\nΗ κατανάλωση ενός με δύο φλιτζανιών καφέ την ημέρα μπορεί να βοηθήσει στην αποφυγή καρδιακής ανεπάρκειας, όταν δηλαδή μια εξασθενημένη καρδιά δυσκολεύεται να αντλήσει αρκετό αίμα στο σώμα.\nΕίναι λιγότερο πιθανό να αναπτυχθεί η νόσος του Πάρκινσον.\nΗ καφεΐνη δεν συνδέεται μόνο με χαμηλότερες πιθανότητες εμφάνισης της νόσου του Πάρκινσον, αλλά μπορεί επίσης να βοηθήσει εκείνους με την πάθηση να ελέγξουν καλύτερα τις κινήσεις τους.\nΒοηθάει στην υγεία του ήπατος.\nΤόσο ο κανονικός όσο και ο ντεκαφεινέ φαίνεται να έχουν προστατευτική επίδραση στο ήπαρ. Η έρευνα δείχνει ότι όσοι καταναλώνουν καφέ είναι πιο πιθανό να έχουν επίπεδα ηπατικών ενζύμων σε ένα υγιές εύρος από ό, τι τα άτομα που δεν πίνουν καφέ.\nΘα είναι πιο εύκολο να επιδιορθωθούν τυχόν βλάβες του DNA.\nΟ μαύρος καβουρδισμένος καφές μειώνει τη θραύση των κλώνων του DNA, οι οποίες εμφανίζονται φυσικά αλλά μπορούν να οδηγήσουν σε καρκίνο ή όγκους εάν δεν επιδιορθωθούν από τα κύτταρα.\nΜειώνει την πιθανότητα για ορισμένους τύπους καρκίνου\nΜία στις 23 γυναίκες αναπτύσσει καρκίνο του παχέος εντέρου. Όμως, οι ερευνητές διαπίστωσαν ότι όσες κατανάλωναν είχαν 26% λιγότερες πιθανότητες να αναπτύξουν καρκίνο του παχέος εντέρου. Βεβαία περαιτέρω μελέτες χρειάζονται για πιο ισχυρή ευρήματα.\nΜπορεί να μειώσει τον κίνδυνο εμφάνισης της νόσου Αλτσχάιμερ.\nΣχεδόν τα δύο τρίτα των Αμερικανών που ζουν με τη νόσο του Alzheimer είναι γυναίκες. Αλλά η καφεΐνη σε δύο φλιτζάνια καφέ μπορεί να παρέχει σημαντική προστασία από την ανάπτυξη της πάθησης. Στην πραγματικότητα, οι ερευνητές διαπίστωσαν ότι οι γυναίκες ηλικίας 65 ετών και άνω που έπιναν δύο έως τρία φλιτζάνια καφέ την ημέρα ήταν λιγότερο πιθανό να αναπτύξουν άνοια γενικά.\nΜειώνει τις πιθανότητες για εγκεφαλικό επεισόδιο.\nΓια τις γυναίκες, η κατανάλωση τουλάχιστον ενός φλιτζανιού καφέ την ημέρα σχετίζεται με μειωμένο κίνδυνο εγκεφαλικού επεισοδίου, που είναι η τέταρτη κύρια αιτία θανάτων γυναικών.\nΠόσος καφέ είναι ασφαλές για τις γυναίκες να πίνουν κάθε μέρα;\nΜια συνιστώμενη δόση είναι ως 400mg/ημέρα, περίπου δηλαδή 3-4 φλιτζάνια καφέ/ημέρα. Διαφορετικά, η υπερβολική πρόσληψη καφέ με καφεΐνη μπορεί να σας προκαλέσει νευρικότητα, άγχος, ταχυκαρδία ή αϋπνία.


Καταιγιστικός ο ΠΑΣ, 4-1 τη Βέροια - Νέα Κρήτη\nΚαταιγιστικός ο ΠΑΣ, 4-1 τη Βέροια\nΗμερομηνία δημοσίευσης: 04/02/2015, 19:31\nΤελευταία ενημέρωση: 04/02/2015, 19:35\nΚαταιγιστικός στο πρώτο ημίχρονο του αγώνα με τη Βέροια ο ΠΑΣ Γιάννινα. Οι Ηπειρώτες συνέτριψαν με 4-1 τη Βέροια και εξακολουθούν να κρατούν ψηλά τη σημαία στους Ζωσιμάδες. Τραγικός ο αγωνιστικός χώρος.\nΗ ομάδα του Γιάννη Πετράει πιστοποιεί κάθε εβδομάδα ότι φέτος μπορεί να κοιτάξει στα μάτια τον κάθε αντίπαλο και ειδικά στην έδρα του τα καταφέρνει περίφημα. Στους Ζωσιμάδες απέναντι στη Βέροια οι Ηπειρώτες έφτασαν στην 7η φετινή νίκη και καμαρώνουν στα υψηλά πατώματα της βαθμολογίας.\nΑπό την άλλη, μια Βέροια που δεν ήξερε πού πατούσε και πού βρισκόταν στο πρώτο ημίχρονο. Δέχτηκε τέσσερα γκολ μέσα σε 35 λεπτά και θα πρέπει να είναι ευχαριστημένη που το σκορ έμεινε στο 4-1.\nΟι παίκτες του Γιάννη Πετράκη έπιασαν σχεδόν το… τοπ της απόδοσή τους στο πρώτο ημίχρονο απέναντι στην Βέροια που έμοιαζε εντελώς αποδιοργανωμένη. Οι γηπεδούχοι κατάφεραν να μετατρέψουν σε… παράσταση για ένα ρόλο το ματς δημιουργώντας ουσιαστικά όποτε ήθελαν ευκαιρίες μπροστά από την εστία του Βελλίδη. Οι προσπάθειες των Ηπειρωτών ευοδώθηκαν μόλις στο 8' όταν ο Τσουκαλάς από κοντά έστειλε την μπάλα στα δίχτυα του Καντιμοίρη από κοντά.\nΑυτή ήταν μόνο η αρχή καθώς ο «Άγιαξ της Ηπείρου» συνέχισε στο ίδιο τέμπο και στο 15' ο Μανιάς εκμεταλλευόμενος την άστοχη έξοδο του Καντιμοίρη έπειτα από κόρνερ έσπρωξε την μπάλα στο βάθος της κενής εστίας για το 2-0.\nΟι γηπεδούχοι «χτύπησαν» για τρίτη φορά στο 18' με τον Τζημόπουλο αμαρκάριστο από κοντά να πλασάρει εύστοχα, ενώ 10 λεπτά αργότερα ο Κοροβέσης από την μικρή περιοχή… κατάφερε να στείλει την μπάλα ψηλά άουτ.\nΤελικά, το 4ο γκολ για τον ΠΑΣ ήρθε στο 35' με τον Τζημόπουλο και πάλι να χρίζεται σκόρερ σε φάση «καρμπόν» του πρώτου προσωπικού του τέρματος, ενώ η Βέροια το μόνο που κατάφερε ήταν να μειώσει στο 45' με προβολή του Βεργώνη.\nΠΑΣ ΓΙΑΝΝΙΝΑ (Γ. Πετράκης): Βελλίδης, Στρούνα, Μανιάς (83'), Μιχαήλ, Τζημόπουλος, Κοροβέσης (77' Χαρίσης), Τσουκαλάς, Ίλιτς, Μπέριος, Τσάβες (70' Ακόστα), Ντάσιος.\nΒΕΡΟΙΑ (Κ. Γκρανέρο): Καντιμοίρης, Μαλόν, Αμαραντίδης (46' Βάσκες), Ραούλ Μπράβο, Μαραγκός, Όστοϊτς, Βεργώνης, Καλτσάς, Μπεν, Τάτος (66' Κάμπορα), Ναζλίδης (63' Ντουμίτρου)


Τα «καταραμένα» ζεϊμπέκικα των Παπανδρέου και ο Νίκος Ανδρουλάκης (PODCAST) | ΚΛΕΙΔΑΡΟΤΡΥΠΑ | antinews.gr\nΤα «καταραμένα» ζεϊμπέκικα των Παπανδρέου και ο Νίκος Ανδρουλάκης (PODCAST)\nΗ Ιστορία αρέσκεται στα παιγνίδια αλλά ενίοτε εκθέτει ανεπανόρθωτα τους πρωταγωνιστές της.\nΟυδείς θα διανοείτο σε αυτά τα τελευταία 100 χρόνια της νεότερης ελληνικής Ιστορίας ότι η μεγαλύτερη πολιτική δυναστεία της χώρας θα τελείωνε με ένα κακοχορεμένο ζεϊμπέκικο σε ψαροταβέρνα των Εξαρχείων.\nΚαι σίγουρα όχι ο γεννήτωρ αυτής της δυναστείας όταν πριν από ένα αιώνα (παρά ένα έτος) διοριζόταν από τους Νικόλαο Πλαστήρα και Στυλιανό Γονατά πολιτικός σύμβουλος της επαναστάσεως του 1922 η οποία μετά την μικρασιατική καταστροφή εξεδίωξε τον Βασιλιά Κωνσταντίνο (και εκτέλεσε τους έξι).\nΤο 1922 άρχισε να ανατέλλει το πολιτικό άστρο του Γεωργίου Παπανδρέου (ο γιος του Ανδρέας ήταν τότε μόλις 2 ετών) και να ξεκινάει η διαδρομή της δυναστείας στην νεότερη ελληνική Ιστορία.\nΗ διαδρομή υπήρξε πολυκύμαντη, όπως και η ίδια η Ιστορία, με κατάληξη το «διάγγελμα του Καστελόριζου» από τον τρίτο της δυναστείας και την παράδοση της χώρας στα μνημόνια.\nΟι εκλογές στο ΚΙΝΑΛ αποτέλεσαν την επιτομή της ιδιαίτερης πολιτικής διαδρομής του νεότερου Γεωργίου Παπανδρέου ο οποίος «πήρε στον λαιμό του» και την υστεροφημία όλης της δυναστείας.\nΗ ταπεινωτική ήττα του στις εσωκομματικές εκλογές, αλλά, κυρίως, ο τρόπος με τον οποίο διεξήγαγε τον όποιο πολιτικό αγώνα (ειδικά μεταξύ πρώτου και δεύτερου γύρου) δεν μπορούσαν να έχουν παρά την συγκεκριμένη κατάληξη.\nΈνα εκτός τόπου και χρόνου ζεϊμπέκικο σε μια ψαροταβέρνα των Εξαρχείων με τους λιγοστούς οπαδούς που τον συνόδευαν να τον παρατηρούν μάλλον αμήχανοι.\nΚαι εδώ απεδείχθη για μια ακόμη φορά ότι ο Καρλ Μαρξ είχε (εδώ τουλάχιστον) δίκαιο όταν έγραφε ότι η Ιστορία επαναλαμβάνεται ως φάρσα.\nΓιατί και ο Ανδρέας Παπανδρέου είχε χορέψει ένα ζεϊμπέκικο (αλλά στο «Χάραμα» με τον Τσιτσάνη και την Μπέλλου) το βράδυ των εκλογών του 1974 όταν το ΠΑΣΟΚ κατετάγη τρίτο με 13,58 % και μόλις 12 έδρες αφού είχε μείνει εκτός της «δεύτερης κατανομής» του τότε ισχύοντος εκλογικού νόμου.\nΗ Ιστορία (ή πιθανότερα ο «θρύλος») θέλει τον Ανδρέα Παπανδρέου απογοητευμένο εκείνο το βράδυ και με «μαύρες σκέψεις» για το πολιτικό μέλλον του.\nΑπεδείχθη το ακριβώς αντίθετο.\nΓια το σημερινό ΠΑΣΟΚ του Νίκου Ανδρουλάκη εκείνο το 13,58% του 1974 θα μπορούσε στις επόμενες εκλογές να εκληφθεί και ως ένα «αξιοπρεπές διψήφιο ποσοστό».\nΈτσι και αλλιώς το «ζεϊμπέκικο» του Νίκου Ανδρουλάκη μοιάζει σήμερα πάρα πολύ μακρινό.\nΗ καθημερινή πολιτική επικαιρότητα από την εκπομπή «Ελλάδα καλημέρα» στον ραδιοφωνικό σταθμό «Ελλάδα 94,3 FM»:\no Α το ιδρύει\nο Β το μεγαλώνει\nο Γ το διαλύει


Ένα πραγματικό «Stairway to Heaven» στον Καθεδρικό του Σόλσμπερι στη νότια Αγγλία - ena pragmatiko «Stairway to Heaven» ston kathedriko tou solsberi sti notia anglia\n17:40 30/6/2020 - Πηγή: Fortune\nΤα 800 χρόνια από την τοποθέτηση του πρώτου λίθου θεμελίων του γιορτάζει φέτος ο περίφημος Καθεδρικός του Σόλσμπερι στη νότια Αγγλία, και κάλεσαν τον Αμερικανό γλύπτη Danny Lane να εγκαταστήσει εκεί το έργο του, «Stairway»: ένα ύψους έξι μέτρων γλυπτό από γυαλί και χάλυβα που λειτουργεί ως μια μεταφορά της ανάβασης στα ουράνια και έρχεται σε αντίθεση με τον περίφημο τρούλο του 14ου αιώνα του ναού, ο οποίος με ύψος 55 μέτρα είναι ο υψηλότερος στο Ηνωμένο Βασίλειο. Το γλυπτό, που τοποθετήθηκε πριν το λόγω πανδημίας\nλουκέτο στη Βρετανία, θα παραμείνει εκεί τουλάχιστον έως το τέλος του 2020.\nΌταν ο Lane ερωτήθηκε κατά πόσον είχε στο μυαλό του το τραγούδι «Stairway to Heaven» των Led Zeppelin, ξεκαθάρισε ότι «ποτέ δεν ξεκίνησε (το έργο) ως λογοπαίγνιο με το τραγούδι των Led Zeppelin, αλλά γιατί όχι;» «Βρήκα τελείως φυσικά την επωνυμία του» δήλωσε στο Designboom. «Η ποιητική μηχανική των σύγχρονων υλικών που χρησιμοποιώ ριμάρει με τις δομικές περιπέτειες των λιθοξόων του μεσαίωνα οι οποίοι δημιούργησαν αυτόν τον θαυμάσιο καθεδρικό. Είναι τιμή μου να είμαι εκεί που αυτοί είναι παρόντες» συνέχισε.\nΜιλώντας για τη σημασία την οποία παίρνει το γλυπτό δίπλα στον Καθεδρικό του Σόλσμπερι, τονίζει πως «πρόκειται για ένα χιουμοριστικό και φιλόδοξο έργο που υπαινίσσεται μια λαχτάρα προς έναν άγνωστο προορισμό. Εδώ στο Σόλσμπερι, το «Stairway» έχει την ταπεινή σχέση της ανθρώπινης κλίμακας με έναν μεγάλο καθεδρικό και τον τρούλο του, δίνοντας έμφαση στο νόημα του γλυπτού. Το γλυπτό έχει να κάνει με εσάς, τον θεατή, και τη φαντασία σας. Εσείς ως συμμετέχων, ολοκληρώνετε το έργο- ακόμη κι αν είστε εκεί online, αντί στην πραγματική ζωή».\nheaven, led zeppelin, lane, led, zeppelin, online, Καθεδρικός Ναός Αγίου Βασιλείου, Καλή Χρονιά, ηνωμενο βασιλειο, υψος, γυαλι, εξι, ερχεται, λουκετο, μυαλο, νοημα, τιμη, φαντασια, φυσικα, αγνωστο, εμφαση, led, lane, led zeppelin, ουρανια, online, ξεκινησε, zeppelin\nδρομολογια οασα, ασοε, τσπεαθ, illustration, ουκρα\nΚάτω από 30% το ποσοστό του Στ. Χατζηιωάννου στην easyJet\nSEAJETS: Ταξιδεύουμε ξανά μαζί-Απολαμβάνουμε το καλοκαίρι με ασφάλεια\nSEAJETS: Ξεκινά τα δρομολόγια των ταχυπλόων της από τις 3 Ιουλίου\nΑναγκαία κεφάλαια κίνησης 10 δις για επιχειρήσεις λέει η ΕΤΕ\nCEO της Accenture: 5 κανόνες για τον ψηφιακό μετασχηματισμό εν μέσω του COVID-19\nΣυνελήφθησαν για διακίνηση ναρκωτικών σωφρονιστικός υπάλληλος και δημοτικός αστυνομικός\nΠότε θα καταβληθούν οι επικουρικές συντάξεις – αποπληρωμή συνταξιούχων ΛΕΠΕΤΕ\nΚομισιόν: Χορήγηση δανείων αφορά η κοινοτική ενίσχυση 2δισ. στην Ελλάδα!\nΠότε θα πραγματοποιηθούν οι πληρωμές των επικουρικών συντάξεων Ιουλίου\nΜυλωνάς (Εθνική): Παροχή ρευστότητας 3,5 δισ. μέχρι το τέλος 2020\nΟκάμπος και Εν Νεσίρι στέλνουν στα... αστέρια την Σεβίλλη


ΕΙΕΤ: Τα χτυπήματα κατά του Περιφερειακού Τύπου συνεχίζονται με αμείωτη ένταση, όμως εμείς θα συνεχίσουμε να παλεύουμε μέχρι τα αυτονόητα γίνουν δεδομένα – ΗΧΏ Φλώρινας\nΔεν θα αναφερθούμε σε όλα τα θέματα που ταλανίζουν τον κλάδο μας, καθώς απαιτούνται χιλιάδες λέξεις, αλλά σ’ αυτά που χρίζουν άμεσης λύσης και απειλούν άμεσα με λουκέτο τις επιχειρήσεις. Η επίλυση τους δεν απαιτεί χρήματα, όπως κάποιοι ίσως υποθέσουν. Το μόνο που απαιτείται είναι πολιτική βούληση, αφού βέβαια κατανοήσουν οι συναρμόδιοι Υπουργοί το μέγεθος των προβλημάτων και σκύψουν πάνω από αυτά.\nΣτον ΕΒΔΟΜΑΔΙΑΙΟ Περιφερειακό Τύπο επιβλήθηκε το χαράτσι του ΕΔΟΕΑΠ, χωρίς κανένα ανταποδοτικό όφελος. Ούτε χρήματα θα λάβουν οι εφημερίδες από τα Μέτρα Στήριξης (αν ποτέ δοθούν!), ούτε οι ιδιοκτήτες -παρ’ ότι θα πληρώνουν- θα είναι ασφαλισμένοι αν έχουν λιγότερους από πέντε εργαζόμενους.\nΗ ΕΙΔ. ΓΡΑΜΜΑΤΕΑΣ: ΣΜΑΡΩ ΓΙΑΝΝΟΥΛΗΤΟΥ\nΜΕΛΟΣ: ΝΙΚΟΣ ΣΟΥΡΛΟΠΟΥΛΟΣ\n← Εξ αποστάσεως σεμινάριο μητρικού θηλασμού από το Συμβουλευτικό Κέντρο Δήμου Φλώρινας, στο πλαίσιο της εορτασμού της Εβδομάδας Μητρικού Θηλασμού\nΝέα εποχή, νέα ήθη →


Μερικές μέρες πριν τις βουλευτικές εκλογές βρέθηκε στην εκπομπή του Νίκου Χατζηνικολάου, με τον αέρα του σίγουρου επόμενου Πρωθυπουργού, όπου επανέλαβε ακόμα μια φορά τα γνωστά τσιτάταπερί κατάργησης του μνημονίου, διαγραφής του χρέους, κατάργησης του ΕΝΦΙΑ, κλπ. Σε εκείνη την εκπομπή ήταν που δήλωσε και το μνημειώδες:\nΟι συνεχείς αντιφάσεις και παλινωδίες της κυβέρνησης στα θέματα επενδύσεων μόνο θετικό σήμα δε δίνουν σε όσους σοβαρούς επενδυτές θα ήθελαν να επενδύσουν στην Ελλάδα. Ίσως βέβαια αυτή η τακτική να εφαρμόζεται στα πλαίσια όσων δήλωσε για το ίδιο θέμα από το βήμα της Βουλής ο Υπουργός Πολιτισμού: «Στο δρόμο προς τον Σοσιαλισμό υπάρχουν ήττες και συμβιβασμοί» (δεν διευκρίνισε όμως, ο δρόμος προς το Σοσιαλισμό περνά μέσα και από το καζίνο του Ελληνικού;)\nΉδη, πολλοί κυβερνητικοί βουλευτές και υπουργοί παίρνουν αποστάσεις από τον εν λόγω εργολάβο/υποψήφιο καναλάρχη και προετοιμάζεται το σκηνικό εγκατάλειψής του, αν τα πράγματα σοβαρέψουν. Κάποιες φιλοκυβερνητικές φωνές αφήνουν υπονοούμενα και για την επιτροπή αξιολόγησης των πόθεν έσχες των υποψήφιων καναλαρχών και τον Γενικό Γραμματέα που υπέγραψε τον ορισμό τους ως οριστικούς υπερθεματιστές (ο οποίος μάλιστα δεν είναι βουλευτής και δεν διαθέτει βουλευτική ασυλία). Ήδη κάποιοι τηλεοπτικοί σταθμοί και βουλευτές της αντιπολίτευσης έχουν καταθέσει σχετικές μηνύσεις. Ίσως όμως τα συγκεκριμένα άτομα να είναι τα εύκολα θύματα (αν όντως το θέμα πάρει σοβαρές διαστάσεις)που θα βρεθούν να απολογούνται δίχως να έχουν τη μεγάλη ευθύνη, ενώ αυτοί που θα την έχουν θα βρίσκονται για άλλη μια φορά στο απυρόβλητο.


ΚΥΒΕΡΝΗΣΗ-ΑΓΕΤ: Με τα φουράνια, σας στέλνουμε στα ουράνια… | ΕΦΗΜΕΡΙΔΑ "Ο ΕΡΓΑΤΗΣ"\nΚΥΒΕΡΝΗΣΗ-ΑΓΕΤ: Με τα φουράνια, σας στέλνουμε στα ουράνια…\nΘα μπορούσε να είναι πρωταπριλιάτικο ψέμα αλλά δεν είναι. Σήμερα το πρωί πραγματοποιήθηκε κινητοποίηση της επιτροπής αγώνα κατά της καύσης σκουπιδιών έξω από το εργοστάσιο της ΑΓΕΤ που ανήκει στην πολυεθνική Lafarge. Εντοπίστηκε πλοίο το οποίο εκτελούσε δρομολόγιο με φορτίο καύσιμο υλικό RDF (Refuse Derived Fuel), υλικό που πρέπει να τηρεί συγκεκριμένες προδιαγραφές καθώς προέρχεται από υπολείμματα απορριμάτων μετά από διαλογή στους ΧΥΤΑ ανά τον κόσμο.\nΗ πρωινή κινητοποίηση σταμάτησε την φορτοεκφόρτωση καθώς σύμφωνα με τους εκπροσώπους της επιτροπής αγώνα δεν επιτρέπεται η οδική μεταφορά του υλικού καθώς αυτό δεν προβλέπεται από τη σχετική αδειοδότηση. Ένα δεύτερο αίτημα ήταν να έρθει η αρμόδια υπηρεσία της Περιφέρειας προκειμένου να λάβει δείγμα του προς καύση υλικού για να διαπιστωθεί ο ισχυρισμός της ΑΓΕΤ ότι το καύσιμο υλικό τηρεί τις προδιαγραφές που θέτει η νομοθεσία σχετικά με τη σύσταση του υλικού κι ως εκ τούτου η εταιρεία δεν ρυπαίνει το περιβάλλον με καρκινογόνες ουσίες όπως διοξίνες, φουράνια, βαρέα μέταλλα (https://el.wikipedia.org/wiki/%CE%A6%CE%BF%CF%85%CF%81%CE%AC%CE%BD%CE%B9%CE%BF).\nΤο σημερινό πρωινό στην πύλη του λιμανιού της ΑΓΕΤ ήταν νεφελώδες καθώς το δυνατό αεράκι μπορεί να μην έφερε στην πόλη την αφρικανική σκόνη αλλά διασκόρπιζε παντού τη τσιμεντένια σκόνη της ΑΓΕΤ που μπροστά της η αφρικανική έρημος μοιάζει προτιμότερη. Η φράση ῾τσιμέντο να γίνει῾ θα πρέπει να επανεξεταστεί. (τη φράση τσιμέντο να γίνει-χτίζουμε μαζί, τη χρησιμοποιούσε η ΑΓΕΤ-ΗΡΑΚΛΗΣ ως εργαλείο marketing).\nΗ λήψη δειγμάτων δεν επιτεύχθηκε το πρωί καθώς η Υπηρεσίες πιθανόν να θεώρησαν πρωταπριλιάτικο ψέμα την επικοινωνία για την αναγκαιότητα παρουσίας τους στο εργοστάσιο.\nΌτι δεν έγινε όμως το πρωί, έγινε το απόγευμα. Νταλίκα μεταφοράς του RDF (λιμάνι-εργοστάσιο) ακινητοποιήθηκε στα Αστέρια κι αυτή τη φορά υπεύθυνος της Περιφέρειας από την υπηρεσία περιβάλλοντος πήρε δείγματα από το φορτίο προκειμένου να ελεγχθεί αν πληροί τις προδιαγραφές. Με απαίτηση των πολιτών αντίστοιχο δείγμα έλαβε και εκπρόσωπος της επιτροπής αγώνα για να γίνει ανεξάρτητη μελέτη του υλικού σε εργαστήριο της επιλογής τους.\nΚαθώς ανοίχτηκαν οι συσκευασμένοι κύβοι RDF, από τον οπτικό έλεγχο διαπίστωνε κανείς ότι το υλικό περιείχε πολύ μεγαλύτερη ποσότητα πλαστικού από αυτή που υποτίθεται θέτουν οι σχετικές προδιαγραφές. Αν η ανάλυση επιβεβαιώσει τον οπτικό έλεγχο τότε όλες οι διαβεβαιώσεις της ΑΓΕΤ περί προστασίας της δημόσιας υγείας πάνε περίπατο κι όλες οι διαβεβαιώσεις της κυβέρνησης για τη νομιμότητα της αδειοδότησης πάνε στον αγύριστο επιβεβαιώνοντας ότι σε μια χρεοκοπημένη χώρα, η πραγματική εξουσία βρίσκεται αλλού. Πολύ περισσότερο που υπάρχει πλέον και η εμπειρία της διαχείρισης του θέματος των Σκουριών όπου η κυβέρνηση μπατάρισε στα νερά της El-Dor;ado αδειάζοντας κυριολεκτικά όσους/ες την εμπιστεύτηκαν ότι η κυβερνητική θητεία του ΣΥΡΙΖΑ θα ανέστρεφε την τεράστια καταστροφή στη Χαλκιδική. Οι διακηρύξεις του Τσίπρα για ῾τη συνέχεια του κράτους῾ δεν έγιναν έγκαιρα αντιληπτές τι σήμαιναν, δηλ. συνέχεια των μνημονίων, συνέχεια των συμβάσεων, συνέχεια της κοινωνικής καταστροφής. Γι αυτό όλες οι προσπάθειες των συριζαίων υποστηρικτών της επιτροπής αποτελούν μια παγίδα στην οποία τα κινήματα δεν πρέπει να ξαναπέσουν μέσα.\nΚαι λίγο πριν κλείσει το άρθρο, η αστυνομία κατά την αποχώρηση των διαδηλωτών άρπαξε όσους θεώρησε ένοχους για την απίστευτη αποκάλυψη. Δρομολόγιο για το Αστυνομικό Τμήμα στο Αλιβέρι Βόλου. ὀχι ούτε αυτό είναι πρωταπριλιάτικο.\nΣχόλιο από ergatis on 01/04/2018 9:52 ΜΜ\nΤρεις πολίτες έχουν συλληφθεί και με τη διαδικασία του αυτόφωρου οδηγούνται αύριο στον εισαγγελέα με την κατηγορία της παρακώλυσης συγκοινωνιών και σίγουρα με ότι άλλο είναι διαθέσιμο στον ποινικό κώδικα για τις περιπτώσεις αυτές. Δευτέρα, 2/4, 9πμ στα Δικαστήρια Βόλου.\nΣωματείο Εργαζομένων ΟΤΑ Μεσσηνίας: Τι θα γίνει με την έδρα της Ανατρεπτικής Παρέμβασης; Mαζική δράση και Eπανάσταση για να αποτραπεί ο πόλεμος


Δεν ξέρει τίποτα η Μόσχα για Ρώσους μισθοφόρους που σκοτώθηκαν στην Συρία, λέει ο Πεσκοφ | Mignatiou.com\nΔεν ξέρει τίποτα η Μόσχα για Ρώσους μισθοφόρους που σκοτώθηκαν στην Συρία, λέει ο Πεσκοφ\nFILE PHOTO. Kremlin spokesman Dmitry Peskov at the Kremlin in Moscow, Russia. EPA, SERGEI KARPUKHIN/ POOL\nΤο Κρεμλίνο δηλώνει ότι δεν διαθέτει πληροφορίες για Ρώσους μισθοφόρους που φέρεται να έχουν σκοτωθεί στη Συρία και διευκρίνισε ότι γνωρίζει μόνο για ρώσους υπηκόους, οι οποίοι αναπτύχθηκαν στη χώρα ως μέλη των ρωσικών ενόπλων δυνάμεων.\n“Δεν διαθέτουμε πληροφορίες για άλλους Ρώσους που τυχόν να βρίσκονται στη Συρία”, δήλωσε στους δημοσιογράφους μέσω τηλεδιάσκεψης ο εκπρόσωπος του Κρεμλίνου Ντμίτρι Πεσκόφ ερωτηθείς για τις πληροφορίες αυτές.\nBe the first to comment on "Δεν ξέρει τίποτα η Μόσχα για Ρώσους μισθοφόρους που σκοτώθηκαν στην Συρία, λέει ο Πεσκοφ"


Χαλπερίν: «Το καλύτερο πρόσωπο» | Onsports.gr\nhome ΜπάσκετΑ1 ΑνδρώνΧαλπερίν: «Το καλύτερο πρόσωπο» Κοινοποιήστε\nΧαλπερίν: «Το καλύτερο πρόσωπο»\tΣυντάκτης: Δημήτρης Ρήγας\nΔημοσίευση: Τετάρτη, 25 Μαίου 2011 19.03\nΝα παίξει όσο πιο καλά μπορεί πρέπει ο Ολυμπιακός κόντρα στον Παναθηναϊκό (26/5, 22.00, ΝΕΤ) σύμφωνα με τον Γιοτάμ Χαλπερίν.\tΟ Ισραηλινός σούτινγκ γκαρντ μίλησε στην ιστοσελίδα του ΕΣΑΚΕ και τόνισε: «Όλη τη χρονιά δουλεύουμε και περιμένουμε αυτά τα παιχνίδια. Τώρα πρέπει και οφείλουμε να δείξουμε το καλύτερό μας πρόσωπο απέναντι στον Παναθηναϊκό. Δεν σημαίνει απολύτως τίποτα ότι έχουμε κερδίσει τον αντίπαλο μας τρεις φορές φέτος κι αυτό το ξέρουμε καλά. Σ’ αυτά τα παιχνίδια πρέπει να παίξουμε καλύτερα από κάθε άλλη φορά φέτος για να μην γκρεμίσουμε ότι χτίζουμε όλη τη χρονιά».\tΚατηγορία: Μπάσκετ Α1 Ανδρών


Ποιοι είναι οι εθελοντές ιδιοκτήτες σκαφών που μαζί με κλιμάκια του ΕΟΔΥ θα αποπλεύσουν τη Δευτέρα για Μήλο, Κίμωλο, Φολέγανδρο και Σίκινο, προκειμένου να γίνουν τεστ COVID-19 στους ευπαθείς νησιώτες.\nΤα χαράματα της Δευτέρας, 25 Μαϊου, τέσσερα ιδιωτικά φουσκωτά σκάφη της Μη Κερδοσκοπικής Εταιρείας Σύμπλευση, με συνολικά 20 επιβαίνοντες, θα βάλουν πλώρη από το Λαύριο και θα χαράξουν ρότα για Μήλο, Κίμωλο, Φολέγανδρο και Σίκινο, σε μια ειδική υγειονομική αποστολή.\nΕκτός από τους γιατρούς της εθελοντικής ομάδας θα επιβαίνουν στελέχη και γιατροί του ΕΟΔΥ, οι οποίοι θα πραγματοποιήσουν διαγνωστικά τεστ για κορονοϊό σε ευπαθείς ομάδες στα τέσσερα νησιά της άγονης γραμμής.\nΟι πλωτές ομάδες θα επιστρέψουν στην Αττική την Τρίτη, μαζί με τα δείγματα, τα οποία θα προωθηθούν προς ανάλυση στα συνεργαζόμενα με τον ΕΟΔΥ εργαστήρια.\nΠρόκειται για την πρώτη κοινή αποστολή, που αποφασίστηκε στο πλαίσιο της συνεργασίας του ΕΟΔΥ με την εθελοντική οργάνωση, η οποία έχει εμπειρία ετών στην υγειονομική υποστήριξη και βελτίωση των συνθηκών διαβίωσης των κατοίκων σε απομονωμένα και ακριτικά νησιά του Αιγαίου.\nΣτα τέσσερα νησιά της αποστολής δεν έχει εντοπιστεί μέχρι σήμερα κρούσμα κορονοϊού, όπως και στα περισσότερα του αρχιπελάγους. Ανάλογα με τις ανάγκες, θα ακολουθήσουν κι άλλες, στις μικρές Κυκλάδες και στα Δωδεκάνησα.\nΟργώνουν το Αιγαίο για δωρεάν εξετάσεις\nΑπό την ίδρυσή της, το 2014, μέχρι σήμερα, η Σύμπλευση έχει διανύσει πάνω από 2.800 ναυτικά μίλια, σε έξι εαρινούς διάπλους του Αιγαίου και πέντε φθινοπωρινές αποστολές, σε συνολικά 23 νησιά, από τη Σαμοθράκη και τον Άγιο Ευστράτιο ως την Κάσο και το Καστελλόριζο.\nΟι γιατροί και νοσηλευτές της έχουν πραγματοποιήσει πάνω από 8.000 δωρεάν εξειδικευμένες εξετάσεις σε πάνω από 4.950 άτομα, έχουν συλλέξει πάνω από 1.650 δείγματα αίματος (τα οποία αναλύθηκαν και τα αποτελέσματα μαζί με τα σχόλια και τις ιατρικές οδηγίες απεστάλησαν στους κατοίκους), έχουν πραγματοποιήσει δεκάδες τεστ Παπ, βιοψίες μετά από αφαίρεση σπίλων, καθώς και άλλες μικροεπεμβάσεις όπου αυτό ήταν επιβεβλημένο. Επίσης, έχουν προικίσει τα νησιά με έργα υποδομής, αξιοποιώντας χρήματα από χορηγίες.\nKορονοϊός Ενημέρωση Εξετάσεις ΕΟΔΥ ΠΕΡΙΦΕΡΕΙΑ ΝΟΤΙΟΥ ΑΙΓΑΙΟΥ


με το φεγγαρι αγκαλια ❤: η γυναίκα στο παράθυρο\nΗ ηρωίδα του βιβλίου που διαβάζω, είναι κλεισμένη μήνες μέσα στο σπίτι, επειδή πάσχει από αγοραφοβία και δεν μπορεί να βρίσκεται σε μεγάλους χώρους, φοβάται το αχανές του ουρανού και σιχαίνεται να περιμένει στην ουρά. Ειδικά για αυτό το τελευταίο θα ήθελα να της πάω ένα φρεσκοψημμένο κομμάτι κέικ. Ίσως και να μπω στην κουζίνα της, να μας φτιάξω λίγο καφέ. Μέχρι κι ένα φιλί θα μπορούσα να της δώσω!\nMarina Tsardakli Mar 26, 2018, 10:18:00 PM\nΤην νιώθω! Κι εγώ σιχαίνομαι να περιμένω σε ουρές!\nΤα λέγαμε παλά από το blog "κρυφές μου Σκέψεις" και χαίρομαι που σε ξαναβρίσκω έστω και τυχαία!\_\nGiannis Pit Mar 27, 2018, 6:52:00 PM\nΚαι καλώς θα το κάνεις Στέλλα....!\nχρειάζονται πράγματα να σπάσει η κάθε είδους φοβία. Ξέρω ότι έχεις πλέρια αγάπη να δώσεις όπου το χρειάζονται.\nΚαλή σου βραδιά.


White Paradise - maisonpetite.gr\nΑρχική σελίδαΜπαλόνια με ήλιο μόνο για ΑττικήΜπαλόνια με ήλιον - Παιδικά Γενέθλια - ΚορίτσιWhite Paradise\nΈνας παράδεισος από λευκά μπαλόνια, που ταιριάζουν στο πάρτι, στη βάπτιση, στο γάμο, στα εγκαίνια, στην επέτειο και σε κάθε event!\n5 latex μπαλόνια διάφανα με τυπωμένα αστέρια\nΜπαλόνια με αέρα\n50 latex μπαλόνια λευκά\nΓράψτε στις σημειώσεις της παραγγελίας εάν θέλετε αλλαγή χρώματος στα μπαλόνια. μπαλόνια.\nΚωδικός προϊόντος: 16548 Κατηγορίες: Μπαλόνια με ήλιον - Παιδικά Γενέθλια - Κορίτσι, Μπαλόνια με ήλιον - Πρόταση Γάμου, Μπαλόνια με ήλιον – Γενέθλια για Κορίτσι\nΜπαλόνια με ήλιον - Παιδικά Γενέθλια - Κορίτσι, Μπαλόνια με ήλιον – Γενέθλια για Κορίτσι, Mickey & Minnie


Έξαλλη η Ζένια Σολδάτου από δημοσιεύματα που υποστηρίζουν ότι ψάχνει «χορηγούς» στο Instagram - exalli i zenia soldatou apo dimosievmata pou ypostirizoun oti psachnei «chorigous» sto Instagram\nΓΔ: 595.17 -0.13%\n15:00 8/8/2020 - Πηγή: Espresso\n«Υπάρχουν κάποια δημοσιεύματα που αναφέρονται επώνυμα στο πρόσωπό μου, με συκοφαντούν πλήρως μέσω ψευδών ειδήσεων και γεγονότων, τα οποία τα παρουσιάζουν για αληθή. Και δημιουργούν απατηλές\nεντυπώσεις προς το πρόσωπό μου. Αφήνουν υπονοούμενα του τύπου… τζάμπα διακοπές, για “χορηγούς”, πού βρίσκω τα λεφτά και ξέρει αυτή τι να κάνει. Αφήνουν υπονοούμενα τα οποία καταλαβαίνουμε όλοι μας του τι θέλουν να πουν πάνω σε αυτό το κομμάτι» ξέσπασε η Ζένια μιλώντας στην εκπομπή «Καλοκαίρι #not», συμπληρώνοντας πως όλο αυτό έχει προκαλέσει τριγμούς στον περίγυρό της και πολλά νεύρα στην ίδια.\ninstagram, instagram, ζενια, power, love, καλοκαιρι, παγκόσμια ημέρα της γυναίκας 2012, Πρώτη ημέρα του Καλοκαιριού, ξανα, αρθρα, βγαινει, ειπε, επωνυμα, ιδια, λεφτα, νευρα, ονομα, περιβαλλον, σχολια, love\nηπατιτιδα, skype, διδακτρα, σπο, shutter island\nΜε δάκρυα στα μάτια η Έρρικα Πρεζεράκου στο πρώτο της μετά το ατύχημα\nΕλληνο-αιγυπτιακή Συμφωνία: Οδηγεί σε συρρίκνωση την χώρα μας και Κύπρο σε καταστροφή\nΆκης Πετρετζίκης: Λαλάγγια\nΟ Πούμπουρας «ντύνεται» Snoop Dog\nEspresso Girl: Μαρία Σατσάκη\nΖώδια: Προβλέψεις Σαββάτου 08 Αυγούστου\nΟι ήρωες με τη μάνικα έγιναν στάχτη\nΠοιος κορονοϊός; Παρά τις απαγορεύσεις έστησαν τρικούβερτο γλέντι στην Ικαρία\nΑνέλκυση εξπρές για το «Σάμινα»\nΠέρασε για αλεπού τον γιο του και τον πυροβόλησε\nΤα 73ά γενέθλιά του γιόρτασε ο Σβαρτζενέγκερ: Η σπάνια οικογενειακή φωτογραφία\nΆκης Πετρετζίκης: Σαλάτα με παντζάρια, φινόκιο και ρικότα


Υπεύθυνοτητα....δια στόματος Παπακωνσταντίνου! | Newsbomb\n31 Μαίου 2011 17:22\nΥπεύθυνοτητα....δια στόματος Παπακωνσταντίνου!\nΤον τελευταίο καιρό μονίμως μπερδεύονται οι πολιτικοί και μιλάνε για κυβερνήσεις άλλων κρατών. Διαφορετικά δεν εξηγείται ο καταιγισμός επιθέτων τύπου υπεύθυνη, φερέγγυα κλπ. Ο Γιώργος Παπακωνσταντίνου δήλωσε σε Φιλανδική εφημερίδα: "Εφαρμόζουμε ένα πρόγραμμα αποκρατικοποιήσεων των δημόσιων επιχειρήσεων και περικοπών κόστους...\nΤον τελευταίο καιρό μονίμως μπερδεύονται οι πολιτικοί και μιλάνε για κυβερνήσεις άλλων κρατών. Διαφορετικά δεν εξηγείται ο καταιγισμός επιθέτων τύπου υπεύθυνη, φερέγγυα κλπ. Ο Γιώργος Παπακωνσταντίνου δήλωσε σε Φιλανδική εφημερίδα: "Εφαρμόζουμε ένα πρόγραμμα αποκρατικοποιήσεων των δημόσιων επιχειρήσεων και περικοπών κόστους. Ως υπεύθυνη κυβέρνηση θα συνεχίσουμε με κάθε κόστος". Οι Φιλανδοί μπορεί να μην έχουν ιδέα και να το πίστεψαν. Αυτό δεν σημαίνει πως οι Έλληνες έχουν αυτή την άποψη. Υπεύθυνη πράξη είναι οι μαζικές απολύσεις; Υπεύθυνη πράξη είναι η εξαθλίωση των συνταξιούχων; Εκτός αν αντιλαμβανόμαστε διαφορετικά την έννοια της υπευθυνότητας κύριε υπουργέ...


Dinatos©: Ζητείται ηγέτης. Υπάρχει κανείς;\nΖητείται ηγέτης. Υπάρχει κανείς;\nΤα πάντα έχουν διαλυθεί στη χώρα. Τίποτα δε λειτουργεί πλέον.\nΠάντα έλεγα ότι: «η Ελλάδα είναι μία χώρα που τίποτα δε λειτουργεί, αλλά όλα δουλεύουν».\nτελευταία χρόνια η χώρα βρίσκεται το χείλος του γκρεμού, χωρίς να υπάρχει ελπίδα ανάκαμψης. Ξέρω, η ελπίδα πάντα πεθαίνει τελευταία, αλλά νιώθω ότι έχει πεθάνει εδώ και καιρό, και απλά την κρατάμε σωληνωμένη ευελπιστώντας ότι θα γίνει κάποιο θαύμα και θα ξανά-ζωντανέψει.\nΖούμε μία εποχή που πρέπει να προσέχεις τι θα πεις, πως θα το πεις, και με τι τόνο της φωνής σου θα το πεις, για να μη σου κολλήσουν ταμπέλα οι δήθεν προοδευτικοί. Αυτοί, που απλά παίζουν το παιχνίδι των ισχυρών, χωρίς να το ξέρουν.\nΖούμε την εποχή που η Ισλαμοποίηση, τα ανοιχτά σύνορα, η καταστροφή του έθνους και η ισοπέδωση των παραδόσεων και των εθίμων είναι στη μόδα. Πρέπει όλοι να γίνουμε ίδιοι. Η ιδεολογία του «απρόσωπου» ανθρώπου βολεύει τους ισχυρούς της γης, αφού το μόνο που τους ενδιαφέρει είναι:\nΟΙ ΚΑΤΑΝΑΛΩΤΕΣ ΚΑΙ ΤΟ ΚΕΡΔΟΣ ΤΟΥΣ.\nΔεν τους νοιάζει αν είσαι Έλληνας, Πακιστανός, Άραβας, Ιταλός, λευκός, μαύρος, Χριστιανός, Μουσουλμάνος, straight, ομοφυλόφιλος…. Δεν τους ενδιαφέρει τίποτα, απλά τους ενδιαφέρει να είσαι καταναλωτής και να αγοράζεις τα προϊόντα τους και τις υπηρεσίες τους.\nΠανηγυρίζουν σε διάφορες χώρες αυτοί που είναι υπέρ της νομιμοποίησης της μαριχουάνας. Ρε βλήματα, οι μόνοι που θα κερδίσουν από αυτό είναι οι ισχυροί της γης. Θα τη φορολογήσουν και εσύ θα αναγκαστείς να την πληρώνεις περισσότερο. Θεωρείς ότι η τιμή θα πέσει; Θεωρείς ότι αν μαζέψουν κάποια δις Ευρώ σε φόρους από τη μαριχουάνα, θα μειωθούν οι φόροι σου σε άλλα είδη; Κάτσε και πανηγύρισε νομίζοντας ότι εσύ πέτυχες τη νομιμοποίηση με τις διαδηλώσεις σου, όταν όλα αποφασίζονται και όλα αλλάζουν από τους ισχυρούς της γης. Όχι από σένα. Εσύ είναι πιόνι στα σχέδιά τους. Ξύπνα!\nΟι «Αγανακτισμένοι» στην Ελλάδα διαδήλωναν επί μήνες και δεν άλλαξε τίποτα, ενώ σε άλλες χώρες, μία διαδήλωση είναι αρκετή να στρέψει ολόκληρη την παγκόσμια κοινότητα εναντίον της κυβέρνησης της χώρας αυτής. Γιατί; Γιατί εδώ στην Ελλάδα, η ΝΔ τότε και ο Σύριζα τώρα προσκυνούν το σύστημα, άρα κανείς δεν τους ακουμπάει, ενώ σε άλλες χώρες, όταν θέλουν να ρίξουν την κυβέρνηση για να βάλουν κυβερνήσεις-μαριονέτες (όπως έχουμε εδώ στην Ελλάδα), μία διαδήλωση είναι αρκετή.\nΌπως έχω πει, οι κυβερνήσεις δεν πέφτουν επειδή το θέλει ο λαός. Οι κυβερνήσεις πέφτουν μόνο όταν θιχτούν συμφέροντα. Ακόμα και δικτάτορες, χούντες, κλπ, πέφτουν μόνο όταν πάνε κόντρα στα συμφέροντα των ισχυρών. Όσο εκτελούν συμφέροντα, ακόμα και δολοφόνοι, θα παραμένουν στην εξουσία. (δείτε Σαντάμ, Καντάφι, Ερντογάν.. κλπ). Πέφτουν ή εκτελούνται μόνο όταν πάνε κόντρα στα συμφέροντα των ισχυρών. Τους πήρε 40 χρόνια για να καταλάβουν ότι ο Σαντάμ και ο Καντάφι ήταν τρομοκράτες; Φυσικά και όχι.\nΑκόμα και όταν η ίδια η κυβέρνηση συνομιλεί και κάνει συμφωνίες με τρομοκράτες, δε θα πέσει. Όπως είδαμε να γίνετε με τους Συριζαίους, κάτι που σε άλλη Δημοκρατική χώρα θα έριχνε την κυβέρνηση, εδώ στο Ελλάντα, δεν ίδρωσε το αυτί κανενός, και ξέρετε γιατί; Γιατί ο Τσίπρας εκτελεί εντολές των τοκογλύφων. Τα έχουμε πει. Έτσι λειτουργεί ο κόσμος.\nΑλλά, τα εγκλήματα αυτά του Σύριζα δε διαγράφονται, απλά μπαίνουν σε κάποιο ντοσιέ και θα χρησιμοποιηθούν όταν θα έρθει η ώρα. Μόλις ο Τσίπρας αποφασίσει να το παίξει «μάγκας» με τους τοκογλύφους, τότε θα ξεκινήσουν να τα βγάζουν πάλι στη δημοσιότητα. Θα ξεκινήσουν και πάλι οι διαδηλώσεις. Οι φοιτητές θα βγουν στους δρόμους…. Αλήθεια, που είναι όλοι αυτοί σήμερα;; Τελικά και αυτοί, κατευθυνόμενοι! Και όταν θα αποφασίζουν να τον βγάλουν από τη μέση, θα χαρακτηριστεί «τρομοκράτης» και θα πάει σπίτι του. Αλλά αυτό τώρα, δεν πρόκειται να γίνει ακόμα.\nΟ Τσίπρας, και όσοι περιμένουν μετά από αυτόν για να «κυβερνήσουν» την Ελλάδα, είναι απλά πιόνια του συστήματος. Τίποτα περισσότερο. Πιόνια που τους βάζουν εκεί τα συμφέροντα. Εμείς νομίζουμε ότι ψηφίζουμε, αλλά στην ουσία το μόνο που κάνουμε είναι να δίνουμε την έγκρισή μας στην καταστροφή της ζωής μας. Ακόμα και όταν λέμε ΟΧΙ, αυτοί το μετατρέπουν σε ΝΑΙ. Αυτή είναι η δημοκρατία του σήμερα.\nΝα υπακούς και να μη μιλάς. Γιατί οτιδήποτε και να πεις εναντίον των σχεδίων, θεωρείσαι ρατσιστής και φασίστας. Όποιος έχει άλλη άποψη από αυτή που είναι επιτρεπτή από την κατευθυνόμενη «παγκόσμια κοινότητα» είναι κατακριτέα. Γιατί δεν κάνουν δημοψήφισμα για τη λαθρομετανάστευση; Γιατί δε κάνουν δημοψήφισμα για εθνικά θέματα. Ο λόγος είναι απλός: Οι κυβερνήσεις κάνουν δημοψηφίσματα μόνο όταν ξέρουν ότι θα περάσει αυτό που θέλουν αυτοί.\nΆρα, υπακούς και δε μιλάς. Αν εναντιωθείς στην Ισλαμοποίηση, ακόμα και αν έχεις λογικά επιχειρήματα, θα καταστραφείς από το σύστημα.\nΜπορείς να πεις, έχουμε 40% ανεργία, πως γίνετε να δεχόμαστε λαθρομετανάστες και πρόσφυγες; Αμέσως θα σε πουν ρατσιστή. Θα επαναλάβεις, μα έχουμε 40% ανεργία, τι θα κάνουν όλοι αυτοί εδώ; Που θα δουλέψουν; Τότε θα σε πουν χρυσαυγίτη. Βέβαια, στο λογικό σου επιχείρημα δε θα απαντήσουν ποτέ.\nΔυστυχώς όμως δεν υπάρχει κανείς ηγέτης που να τους βάλει όλους αυτούς στη θέση τους. Κάποιος που με λογική, και αγάπη για την πατρίδα, θα κάνει αυτό που είναι σωστό για τους Έλληνες και την Ελλάδα. Κάποιος ηγέτης που θα είναι πατριώτης, αληθινός πατριώτης, και θα δουλέψει σκληρά για να παραμείνει ζωντανός ο Ελληνισμός. Να παραμείνουν ζωντανές οι παραδόσεις, τα ήθη και έθιμα της Ελλάδας, και να ενώσει όλους τους Έλληνες!\nΑυτό που ξεχνούν όλοι αυτοί οι δήθεν προοδευτικοί είναι ότι, μόνο όταν το έθνος ήταν ενωμένο, μόνο όταν το ομόγλωσσο και ομόθρησκο ενώθηκε μπορούσε να κερδίσει τον κατακτητή. Είτε ήταν οι Πέρσες, είτε οι Ιταλοί, είτε οι Τούρκοι. Η Ιστορία αυτό έχει δείξει. Μόνο όταν ενώνονται αυτοί που έχουν κοινά, μπορούν να καταστρέψουν τον εχθρό. Και μπορεί παλιότερο ο εχθρός να ήταν οι Πέρσες και οι Οθωμανοί, αλλά σήμερα είναι η παγκόσμια ελίτ. Αυτή ομάδα ψυχοπαθών, που κατέχουν τις τράπεζες, οι οποίες ελέγχουν τις κυβερνήσεις και όλα τα μέσα μαζικής ενημέρωσης των χωρών. Οι ψυχοπαθείς που δημιουργούν δάνεια με έναν υπολογιστή και τα μοιράζουν σε άτομα και χώρες για να τους δημιουργήσουν χρέος. Αυτοί που με τους τόκους των δανείων, που δημιουργήσαν με τον υπολογιστή, έχουν θησαυρίσει. Αυτοί που φτιάχνουν τους κανόνες και τους νόμους για να προστατεύουν τις περιουσίες τους. Αυτοί που χρηματοδοτούν όλες τις πλευρές των πολέμων, για το κέρδος τους φυσικά, και χρησιμοποιούν τα ΜΜΕ για να προπαγανδίσουν υπέρ τους, αλλά και να καταστρέψουν οποιανδήποτε πάει κόντρα στα σχέδια τους.\nΤο θέμα είναι ότι οι ισχυροί της γης γνωρίζουν ότι ο λαός ενωμένος μπορεί να τους καταστρέψει, άρα προσπαθούν να καταστρέψουν οτιδήποτε κοινό έχει ο άνθρωπος. Τη γλώσσα, τη φυλή, το έθνος, τη θρησκεία. Να καταστραφούν όλα, γιατί έτσι δε θα αντιδράσει σε οτιδήποτε.\nΠοιος θα αντιδράσει;\nΓια το λόγο αυτό ζητείται ηγέτης.\nΚάποιος που να ενώσει όλους τους Έλληνες; Κάποιος που να δώσει ελπίδα στο λαό;\nΚάποιος που δε θα έχει τα χέρια του λερωμένα ώστε να μη φοβηθεί απειλές και «ανακαλύψεις». Κάποιος καθαρός, ειλικρινείς, τίμιος και αληθινός πατριώτης.\nΚάποιος που θα μπει μπροστά, ασπίδα στην πατρίδα, ώστε να την προστατέψει από όλους τους εχθρούς;\nΚάποιος ηγέτης που θα βάλει την Ελλάδα και τους Έλληνες πάνω από όλα.\nΖητείται ηγέτης…. Ακούει κανείς;\nΕτικέτες Πολιτικές απόψεις


"Μια βραδιά στο Διοικητήριο" - Η ιστορία του κτιρίου του ΥΜΑΘ | analitis.gr\n«Μια βραδιά στο Διοικητήριο» – Η ιστορία του κτιρίου του ΥΜΑΘ\nΙστορίες στα κάγκελα, στους διαδρόμους και στα μάρμαρα του υπουργείου Μακεδονίας-Θράκης (ΥΜΑΘ) θα αφηγηθούν σήμερα, στις 6 το απόγευμα, οι συντελεστές ανοιχτής εκδήλωσης, που διοργανώνεται με ελεύθερη είσοδο από την parallaxi στο πλαίσιο της δράσης της «Η Θεσσαλονίκη Αλλιώς», σε συνεργασία με το Youthnest και υπό την αιγίδα του ΥΜΑΘ.\nΤο κτίριο του υπουργείου χτίστηκε το 1891 από τον Ιταλό αρχιτέκτονα Βιταλιάνο Ποζέλι, σε εκλεκτικιστικό ρυθμό, τον οποίο εφάρμοζε σε όλα τα δημόσια κτίρια που έχτισε στην πόλη (παλιά Φιλοσοφική σχολή, στρατηγείο Γ’ Σώματος Στρατού κ.ά). Αρχικά, το κτίριο ήταν τριώροφο και αποτελούσε έδρα του Τούρκου περιφερειάρχη (βαλή) της Θεσσαλονίκης και δημόσιων υπηρεσιών του οθωμανικού κράτους. Ο τέταρτος όροφος του κτιρίου με το νεοκλασικό αέτωμα προστέθηκε το 1955.\nΗ εκδήλωση βασίζεται σε ένα δραματοποιημένο κείμενο της ιστορίας του από τη συγγραφέα Σοφία Νικολαΐδου και η αφήγηση θα πραγματοποιηθεί από τα μπαλκόνια του κτιρίου, με θέα στην Αγίου Δημητρίου και την μπροστινή αυλή, από τους ηθοποιούς του ΚΘΒΕ, Βασίλη Παπαδόπουλο, Κατερίνα Πλεξίδα και Δημήτρη Σπορίδη, με σκηνοθετική επιμέλεια του Χάρη Πεχλιβανίδη. Συμμετέχουν η Φιλαρμονική του δήμου Θεσσαλονίκης, οι αδερφές Ελένη και Σουζάνα Βουγιουκλή, ο τραγουδιστής Δημήτρης Νικολούδης και η ομάδα χορού «Take your Space».\nΕκτενείς είναι οι αναφορές των μέσων ενημέρωσης των Σκοπίων στις εσωτερικές και τις διεθνείς αντιδράσεις μετά τη χθεσινοβραδινή ψηφοφορία στην...


Βρίσκεστε εδώ: Αρχική Άρθρα Μαγνησία Δυτικό Πήλιο: ο (ξε)χα(σ)μένος παράδεισος\nΕίναι παροιμιώδης η άγνοια του Έλληνα για τον τόπο του. Έχει το προνόμιο να ζει σε έναν τόπο με πλούσιο οικολογικό απόθεμα, αλλά ο πλούτος αυτός τού είναι άγνωστος κι ας βρίσκεται μόλις έξω από την πόρτα του. Στη χώρα "της αραχτής και της αρπαχτής" οι μόνοι γνωστοί τόποι είναι αυτοί στους οποίους υπάρχει εύκολη πρόσβαση με το IX αυτοκίνητο. Το "εινοσίφυλλο" Πήλιο, λόγω των ιστορικών και κοινωνικών συνθηκών του παρελθόντος, έχει μείνει ανεπηρέαστο σε μεγάλο βαθμό από έντονες ανθρώπινες επεμβάσεις. Τα δάση του στο παρελθόν δεν βοσκήθηκαν έντονα, με αποτέλεσμα σήμερα να είναι σε καλή κατάσταση. Τα δάση οξυάς που σκεπάζουν τις κορυφές του βουνού δίνουν εξαιρετικό νερό (το δάσος οξυάς είναι γνωστό στην παγκόσμια βιβλιογραφία ότι δίνει το καλύτερο νερό), ενώ παράλληλα προστατεύουν όλο το βουνό μέχρι κάτω τη θάλασσα από τη διάβρωση, και με τις υγιεινές τους ιδιότητες προσφέρουν εξαιρετικές ευκαιρίες για άσκηση αναψυχή και δημιουργική ενασχόληση, αποτελώντας επί της ουσίας σημαντικό κίνητρο για τους επισκέπτες που κάθε χρόνο δίνουν ώθηση στον ντόπιο τουρισμό.\nΗ περιοχή που έχει μείνει περισσότερο αλώβητη, και κυριολεκτικά μπορούμε να την αποκαλέσουμε "παρθένα περιοχή", είναι το βορειοδυτικό Πήλιο. Πρόκειται για το μισό της προστατευόμενης περιοχής "Όρος Πήλιο και Παράκτια Θαλάσσια Ζώνη". Την περιοχή αυτή την αναγνωρίζει κανείς εύκολα με την πρώτη ματιά στους χάρτες: απλά γιατί δεν έχει δρόμους. Είναι πολύ χαρακτηριστικό το γεγονός ότι σε μια μεγάλη περιοχή που εκτείνεται περίπου από τα μέρη της Άνω Κερασιάς και του Βένετου μέχρι το Πουρί και τις κορυφές (Πουριανός Σταυρός), δεν υπάρχει ούτε ένας, μα ούτε ένας, ασφάλτινος δρόμος. Δεν υπάρχει δρόμος διότι δεν υπάρχει κανένας οικισμός, δεν υπάρχει κανένα σπίτι, δεν υπάρχει κανένα κτήμα, και (ευτυχώς για το μέρος) κοπάδια υπάρχουν ελάχιστα μόνο, κυριολεκτικά μετρημένα στα δάχτυλα.\nΑπό παλιά κυκλοφορούσε η φήμη, ότι το ΒΔ Πήλιο είναι η τελευταία απομείνασα παρθένα φύση όχι μόνο στην Ελλάδα αλλά ίσως σε ολόκληρη την Ευρώπη. Υπήρχαν ανέκαθεν μαρτυρίες από όσους αγαπούσαμε την ορεινή πεζοπορία και επισκεπτόμασταν την περιοχή αυτή, για συναντήσεις επί του πεδίου με πεζοπόρους από ευρωπαϊκές χώρες, που δήλωναν... ρητώς και ανεπιφυλάκτως και με γνώση των συνεπειών του νόμου ότι έρχονταν κάθε χρόνο εδώ ειδικά για να περπατήσουν την τελευταία παρθένα φύση που γνώριζαν, δηλ. τη διαδρομή από τον Αγιόκαμπο μέχρι το Πουρί.\nΌμως, τι κρίμα, δυστυχώς κάποιοι άλλοι παίρνουν κάποια πράγματα τόσο δεδομένα, κι ενώ αυτός ο πλούτος βρίσκεται τόσο κοντά τους τον έχουν πολύ μακριά τους. Εμείς κι αυτή τη φορά θα πάμε εκεί, όπως κάθε χρόνο, αυτό το Μάιο με το ποδήλατό μας. Η συνταγή για ένα θαυμάσιο σαββατοκύριακο είναι άλλωστε δοκιμασμένη: ξεκινάμε από Βόλο Σάββατο μεσημέρι, φτάνουμε για το βράδυ στην Άνω Κερασιά, Κυριακή πρωί ξεκινάμε για τη χωμάτινη περιπέτεια και μετά από 30 χιλιόμετρα στους δασικούς δρόμους το απόγευμα θα έχουμε επιστρέψει στη βάση. Α ναι, δεν ξεχνάμε και τη φωτογραφική μηχανή, τον αδιάψευστο "μάρτυρα" όσων θα δούμε. Διψάμε για το νερό των πηγών εκείνων που είναι εξαιρετικά υγεινό και διουρητικό, ανυπομονούμε να ρουφήξουμε τον αναζωογονητικό αέρα που φρεσκάρει τα πνευμόνια, να ακούσουμε τη βαθιά ησυχία του δάσους, να ατενίσουμε το βαθύ πράσινο που ξεκουράζει τα μάτια.\nΕίναι εκπληκτικό να σκεφτείς, γιατί ενώ στην περιοχή αυτή δεν υπάρχει τίποτε απολύτως το ανθρώπινο κάποιοι κάνουν λόγο για κατασκευή δρόμου. Ποια η σκοπιμότητα; Βέβαια η μόνη εξήγηση στο μυστήριο είναι η πάγια συνταγή της ανάπτυξης: πρώτα ο δρόμος, και σιγά σιγά θα έρθουν οι φέτες του σαλαμιού... οι αποχαρακτηρισμοί γης (οι γνωστοί "δασωθέντες αγροί" κλπ.), θα ξεφυτρώσουν οι βιλίτσες (τα γνωστά "κωλόσπιτα" κλπ.), τσουπ τα ξενοδοχειάκια, τσουπ οι επενδύσεις, και πάει λέγοντας. Έτσι κατάντησαν τα μέρη κοντά στον Αγιόκαμπο, μέσα σε δυο μόλις δεκαετίες, από ελεύθερη γη και φύση σε τσιμεντένιο συνονθύλευμα. Μια τυπική περίπτωση εφαρμογής της νεοελλαδικής αναρχίας, που έχει καταντήσει τη χώρα από τις δορυφορικές εικόνες όπως τη βλέπουμε στο διαδίκτυο στο μεγαλύτερο μέρος της να δίνει μια θλιβερή εικόνα ψωροφαγωμένου σκύλου. Όπου μυρίζει χρήμα οι συνένοχοι εύκολα συνευρίσκονται σαν τις μύγες στο μέλι: έμποροι γης, επενδυτές, χωριάτες να πουλήσουν χωράφια, δημαρχίσκοι που προσβλέπουν στα ψηφαλάκια τους, και το λοιπό καλό συναπάντημα, ένα σύστημα καλοδουλεμένο και εξόχως αποτελεσματικό.\nΤο ερώτημα είναι δραματικά απλό: θέλουμε να διαφυλάξουμε τον τόπο μας ή όχι; Το πρώτο αντίδοτο στην ισοπέδωση είναι η γνώση: όσο καλύτερα γνωρίσουμε τον τόπο μας τόσο δυνατότερα θα ακουστεί το "κάτω τα χέρια" στους διακορευτές του περιβάλλοντος όταν έρθει η αποφράδα ώρα της μπουλντόζας. Ευχόμαστε αυτός ο τόπος να μείνει αλώβητος από την ανθρώπινη απληστία και αχορτασιά, κληρονομιά για τα παιδιά μας στα οποία και θα τον αφήσουμε σαν μια φυσική παρακαταθήκη για να τους θυμίζει τον χαμένο παράδεισο. Ας μη την κάνουν επιτέλους εκεί τη ρημάδα την ανάπτυξη, ας την κάνουν αλλού (σιγά μη νοιαστούν για τις τσέπες μας, σιγά μη την κάνουν, μήπως την είδατε ποτέ πουθενά;). Ελπίζουμε περισσότεροι να γνωρίσουν και αυτόν τον τόπο από πρώτο χέρι, για να τον προστατέψουμε καλύτερα όταν χρειαστεί. Προς Θεού όμως, όχι με μηχανοκίνητα μεταφορικά μέσα, αυτά αφήστε τα απ΄ έξω!\nΗ λούτσα της Λυκόραχης. Εξαιρετικό μέρος για κατασκήνωση, μόνο μείνετε μακριά από το νερό. Αιτία το περίεργο ωράριο των βατράχων - το πανδαιμόνιό τους τη νύχτα θα σας ξεκουφάνει.\nΕνημερωτική πινακίδα για το Μαυροβούνι. Καλό θα ήταν όμως να γίνεται και κάποια συντήρηση...\nΜια νέα εκδοχή του αισώπειου μύθου με το λαγό και τη χελώνα...


Διαφημιστικός σεξισμός | Η ΚΑΘΗΜΕΡΙΝΗ\nΤο πρώτο μίνι κύμα διαφημίσεων με πρωταγωνιστή κάποιον γόη με ενδυματολογικό, τριχολογικό και λεξιλογικό στυλ άλλων δεκαετιών προπαγάνδιζε τις αρετές ενός πενταψήφιου αριθμού τηλεφωνικών πληροφοριών, ποντάροντας στο αρχαίο δόγμα «οι γυναίκες είναι όλες ίδιες, χαζές». Ε, αφού οι κακόμοιρες αδυνατούν να βάλουν τα λαμπιόνια στο χριστουγεννιάτικο δέντρο ή να κόψουν τη βασιλόπιτα και τηλεφωνούν στο 118.., αναζητώντας ειδικό, χαζές είναι. Χαζοβιόλες. Και τον χρειάζονται τον μάστορά τους. Γενικώς.\nΚαι καταφτάνει κάθε φορά ο μάστορας και, τυλιγμένος το γοητιλίκι του όπως ο Σούπερμαν την μπέρτα του, σώζει τα κουτορνίθια. Και το γένος των αρσενικών, που κοκορεύεται μαζί με τον ευφυή εκπρόσωπό του, σπεύδει να επιβραβεύσει τον γόη-Τόνυ Σφήνο. Και του βρίσκει πρώτης τάξεως δουλειά, κοτζαμάν εκπομπή, σε κανάλι. Ενα από τα σοβαρά κανάλια. Οχι σαν τα πεμπτοκλασάτα που φιλοξενούσαν τα «Ερωτοδικεία» σε προϊστορικές εποχές της ιδιωτικής τηλοψίας. Και είναι τόσο περήφανοι για το νέο αστέρι τους, που το εμφανίζουν και στο δελτίο ειδήσεων. Να λάμψει δίπλα στον παρουσιαστή και να προαναγγείλουν από κοινού την καινούργια εκπομπή. Ενα από τα πολλά σαχλοπαίχνιδα ή πορνοπαίχνιδα που ανθούν στην εμπορική τηλεόραση.\nΚαι ήρθε ο καιρός για νέο διαφημιστικό κυματάκι. Με νέο δόγμα πλέον, πιο αρχαίο και πιο πιασάρικο: «Οι γυναίκες είναι όλες ίδιες, κι όλες τα θέλουν» – μήπως δεν το εννόησε κοτζάμ Τραμπ, χλευάζοντας τη γυναίκα που είχε πέσει θύμα τού μίστερ Κάβανο; Ο γόης εμφανίστηκε πρώτα σαν υδραυλικός και γαργάλισε το κοινό παίζοντας με το ρήμα «στάει», με πορνογραφική ανοησία. «Εδώ στάει;» ρωτάει ο μάστορας. «Ναι, στάει» απαντά το ετοιμοπαράδοτο κουτορνίθι. Στο νέο σποτ ο ερωτύλος πολυτεχνίτης παριστάνει τον διανυκτερεύοντα φαρμακοποιό. Η κουτορνιθούλα, ξαπλωμένη, έχει πετάξει πια τα μισά της ρούχα. «Εδώ πονάει;». «Πονάει». Μάκια και – «πάει». Εξω από το φαρμακείο, τρεις-τέσσερις υποψήφιοι πελάτες, σαν χορός ζηλιάρηδων οφθαλμοπόρνων. «Αθλια, σεξιστική και κυρίως προσβλητική για το γυναικείο φύλο, την ανθρώπινη αξιοπρέπεια και την επαγγελματική υπόσταση του φαρμακοποιού» χαρακτηρίζει τη διαφήμιση ο Φαρμακευτικός Σύλλογος Αττικής. Συντηρητικοί άνθρωποι, τι περιμένεις. Δεν κατέχουν από χιούμορ. Και δεν έχουν ακουστά για τους νόμους της αγοράς.\nΜολαταύτα, μήπως τουλάχιστον τα κρατικά κανάλια θα έπρεπε να αρνηθούν να προβάλουν τη χυδαιότητα; Ας αφήσουν τα αργύρια του σεξισμού στα ιδιωτικά.\n«Γιατί έτσι μας αρέσει»;


"Μόδα"....οι κλοπές με τη μέθοδο του εναγκαλισμού σε περιοχές της Βορειοδυτικής Ελλάδας - EPIRUS TV NEWS\n"Μόδα"....οι κλοπές με τη μέθοδο του εναγκαλισμού σε περιοχές της Βορειοδυτικής Ελλάδας\nepirustvnews 9/16/2021 02:30:00 μ.μ.\n•\t(2) κλοπές σε περιοχές του Αγρινίου\n"Μόδα"....οι κλοπές με τη μέθοδο του εναγκαλισμού σε περιοχές της Βορειοδυτικής Ελλάδας Reviewed by epirustvnews on 9/16/2021 02:30:00 μ.μ. Rating: 5


Ουζουνίδης: «Να μην κάνουμε τα λάθη των προηγούμενων ματς» | Έθνος\nΟ Μαρίνος Ουζουνίδης (INTIME SPORTS)\nΑΘΛΗΤΙΣΜΟΣ 11.12.2018 22:25\nΤελευταία Ενημέρωση 11.12.2018 22:26\nΠεπεισμένος πως η ΑΕΚ έχει μάθει από τα λάθη των προηγούμενων αγώνων και μπορεί να πάρει αποτέλεσμα στην αυλαία του Champions League, εμφανίστηκε ο Μαρίνος Ουζουνίδης.\n«Να παίξουμε καλύτερα από τα προηγούμενα παιχνίδια και να μην κάνουμε τα λάθη που κάναμε στα προηγούμενα ματς. Αυτά τα τιμώρησαν οι αντίπαλοι σε αυτό το επίπεδο. Όταν μπαίνεις σε ένα παιχνίδι Champions League δεν σκέφτεσαι μόνο τα λεφτά. Σκέφτεσαι ότι σε βλέπουν σε όλο τον κόσμο. Το οικονομικό από την πρόκριση και μόνο δεν πήγε άσχημα. Θεωρώ πως θα μπορούσαμε να έχουμε καλύτερα αποτελέσματα, θα μπορούσαμε να έχουμε περισσότερους βαθμούς. Ήταν ένα παιχνίδι το πρώτο με την Μπενφίκα που μας στοίχισε πολλά και το αποτέλεσμα ήταν άδικο».\nΟ τεχνικός της ΑΕΚ στάθηκε στο πρώτο ματς με τους Πορτογάλους, που αποδείχθηκε κομβικό για την πορεία της ομάδας του. «Είναι λογικό όταν παίζεις με καλύτερους αντιπάλους. Ήταν θέμα και ο τρόπος που δεχόμασταν τα γκολ. Ήταν σε συνθήκες τέτοιες που μας επηρεάζουν. Όταν παίζεις με καλύτερες ομάδες είναι λογικό να επηρεάζεται η ψυχολογία των παιδιών. Θα πρέπει τα παιδιά να καταλάβουν ότι σε εκείνο το σημείο πρέπει να αντιδρούν πιο εγωιστικά. Αυτό που πρέπει να κάνουμε είναι να συνεχίσουμε να παίζουμε και να διατηρήσουμε την ψυχραιμία μας. Από αυτά τα παιχνίδια μαθαίνουμε και εγώ και οι παίκτες μου».\nΤο μεγάλο αγωνιστικό θέμα για τον Ουζουνίδη αφορά τη μεσαία γραμμή, όπου οι επιλογές είναι περιορισμένες. «Πρέπει να βρω δύο άλλους. Είναι ένα πρόβλημα για εμάς. Σε αυτά τα ματς είναι σημαντικό να έχεις τους παίκτες διαθέσιμους. Εμείς μπαίνοντας στο γκρουπ ήμασταν η πιο αδύναμη ομάδα και είχαμε σε όλα τα ματς απουσίες. Σήμερα έχουμε περισσότερες. Θα βάλουμε κάποιους παίκτες στο κέντρο που δεν είναι από τη φύση τους κεντρικοί για να καλύψουμε κάποια κενά. Και στη διάρκεια του αγώνα μπορεί να γίνει αυτό. Θα παίξουν πάντως και κάποια παιδιά που δεν είχαν παίξει».\nΣτο ίδιο μήκος κύματος και ο Λούκας Μπογέ. «Για εμάς στην ΑΕΚ δεν έχει να κάνει μόνο με τα χρήματα, θέλουμε να τελειώσουμε τη συμμετοχή μας στο Champions League με τον καλύτερο τρόπο. Δε θα ήθελα να κάνω κάποιο σχόλιο για τον αντίπαλο τερματοφύλακα».